
De  medicinsk-historiske  småskrifter,  hvis  ud- 
givelse hermed  påbegyndes,  vil  have  det 
tilfælles,  at  de  omhandler  emner,  hentede  fra 
lægevidenskabens  eller  lægekunstens  historie.  De 
vil  endvidere  have  det  tilfælles,  at  deres  indhold 
og  form  tillader,  at  de  kan  læses  med  udbytte 
af  andre  end  læger;  ti  selv  om  disse  vil  udgøre 
størsteparten  af  læserne,  er  det  mit  håb,  at  skrif- 
terne også  vil  nå  til  andre  historisk  interesserede. 
Hermed  skal  dog  på  ingen  måde  være  sagt,  at 
det  er  tilstræbt  at  gøre  skrifterne,  hvad  man 
almindelig  forstår  ved  ordet  populære. 

Jeg  er  ganske  på  det  rene  med,  at  antallet 
af  dem,  der  her  i landet  interesserer  sig  for 
medicinens  historie,  er  overmåde  ringe.  Kan 
imidlertid  de  medicinsk-historiske  småskrifter 
blive  til  nogen  glæde  for  disse  få  og  vække  in- 
teresse for  medicinens  historie  i lidt  videre  krese, 
er  målet  med  deres  udgivelse  nået. 


De  forfattere,  der  dels  allerede  har  overladt 
mig  deres  håndskrifter,  dels  har  lovet  mig  at  yde 
deres  bidrag,  ofrer  deres  tid  og  arbejde  alene  for 
sagens  skyld.  Jeg  bringer  dem  herved  min  op- 
rigtige tak,  fordi  de  er  gået  ind  på  min  plan 
med  så  stor  velvilje  og  derved  har  muliggjort 
dens  gennemførelse. 


Vilhelm  Maar 

et  er  ikke  uden  store  betænkeligheder,  at  jeg  på 


opfordring  af  hr.  docent  dr.  Maar  har  påtaget 
mis.  at  skrive  nærværende  lille  skrift.  Men  da  det  her 
dog  hovedsagelig  drejer  sig  om  fra  de  gamle  kdder  at 
samle  hvad  de  indeholdt  angående  lægekunsten  i oldtiden 
og  bringe  det  i en  systematisk  form,  lod  jeg  mig  bevæge 
dertil.  Der  forelå  rigtignok  i forvejen  dr.  Fr.  Grons  ud- 
førlige Altnordische  Heilkunde,  offenliggjort  i Janus  1908, 
hvor  det  meste  af  stoffet  er  samlet  og  kritisk  bearbejdet. 
Min  fremstilling  beror  dog  på  en  helt  ud  selvstændig 
indsamling  af  stoffet,  dels  allerede  foretaget  under  for- 
arbejderne til  min  litteraturhistorie,  dels  i anledning  af 
dette  skrift.  Men  jeg  har  haft  en  udmærket  støtte  og  kon- 
trollerende vejledning  i dr.  Grons  afhandling  samt 
flere  af  hans  øvrige  afhandlinger.  På  nogle  få  punkter 
mener  jeg  at  have  kunnet  give  korrektiv  til  hans  opfat- 
telse; det  gælder  da  især  den  sproglige  forståelse  af  et 
kildested. 

Idet  jeg  nu  overlader  dette  lille  skrift  til  overbærende 
bedømmelse  af  medicinsk  kyndige  læsere,  kan  jeg  ikke 
undlade  at  udtale  min  tak  til  mine  landsmænd,  lægerne 
Gisli  Brynjolfsson  og  S.  Bjarnhj ebinsson  for  flere 
gode  bemærkninger  og  oplysninger  om  nogle  punkter. 


jeg  har  diskuteret  med  dem,  og  dernæst  til  docent  dr. 
V.  Maar,  der  har  meddelt  mig  flere  oplysninger,  kritisk 
gennemgået  mit  manuskript  og  vejledet  mig  m.  h.  t.  dis- 
positionen. 

Hvad  afbildningerne  angår,  vil  jeg  takke  Gyldendalske 
boghandel,  Videnskabernes  ' selskab  og  hr.  dr.  K.  Kålund 
for  tilladelse  til  at  benytte  afbildning  i,  j og  g,  samt 
prof.  G.  Gustaf sson,  fordi  han  velvilligst  har  ladet  tangen 
(afb.  2 ) fotografere  til  brug  for  dette  skrift. 

Efter  at  min  afhandling  var  skreven,  blev  jeg  af  prof. 
dr.  C.  J.  Sa  lom  o n sen  gjort  opmærksom  på  en  af- 
handling om  samme  æmne  af  P.  E.  Muller  i Herholdts 
Archiv  (1823),  hvoraf  kun  et  hæfte  udkom.  Afhandlin- 
gen er  temlig  kortfattet. 

FINNUR  JONSSON 


i.  Indledning. 

Hvad  vi  ved  om  vore  forfædres  lægekunst  er  natur- 
ligvis ufuldkomment  og  ret  brudstykkeagtigt,  og  dog 
så  meget,  at  vi  kan  gore  os  et  nogenlunde  godt  be- 
greb om  sagen.  Bedst  er  vi  underrettede  om  forhol- 
dene i Norge  og  på  Island  på  grund  af  den  is- 
landske litteraturs  alsidighed  og  frodighed.  Men  vi 
tager  sikkert  ikke  fejl,  når  vi  fra  de  norsk-islandske 
forhold  slutter  til  de  dansk-svenske;  de  må  have 
været  omtrent  ens;  det  ligger  i sagens  natur,  at  de 
ikke  har  eller  kan  have  været  nævneværdig  forskel- 
lige fra  hine.  Kulturen,  i hvert  fald  hvad  dette  om- 
råde angår,  har  været  ens  i alle  de  nordiske  lande. 
Fra  Danmark  haves  nogle  enkeltheder  hos  Saxo  — 
fra  Sverrig  meget  lidt. 

Hvad  Norge-Island  angår,  er  det  først  og  fremmest 
sagalitteraturen,  der  giver  os  oplysninger  om  me- 
get herhenhørende,  og  blandt  denne  ikke  mindst  hel- 
gen lævneder  og  jærtegnsregistre.  Sådanne  findes  også 
for  Danmarks  vedkommende  (her  er  Gertz:  Vitæ 
sanctorum  Danorum  1908 — 12  benyttet).  Her  nævnes 
en  mængde  sygdomstilfælde,  og  i flere  af  disse  be- 
skrives sygdommene  ret  nøjagtigt,  men  det  ender  — 
desværre,  fristes  man  til  at  sige  — altid  med  ved- 

kommende  helgens  indgriben  og  underfulde  helbre- 
delse, efter  at  der  er  lovet  ham  så  og  så  mange 
vokslys  eller  andre  herligheder.  Der  bliver  af  den 
grund  aldrig  tale  om  nogen  virkelig  rationel  behand- 
ling og  en  deraf  følgende  helbredelse  af  sår  eller 
sygdomme.  Jeg  har  med  hensyn  til  disse  jærtegn 
navnlig  holdt  mig  til  dem,  der  kunde  siges  eller  an- 
tages at  være  nedskrevne  omtrent  samtidig  eller  kort 
efter  at  de  forefaldt;  da  kommer  særlig  hellig  Torlaks 
jærtegnsbog  i betragtning,1)  og  dernæst  biskop  Gud- 
munds (d.  1237)  jærtegn. 

Sagaernes  beretninger  kan  ikke  kontrolleres  uden 
ved  deres  indre  sandsynlighed  og  må  således  stå  ved 
deres  værd. 

Ved  siden  af  dem  står  de  gamle  digte,  især  de 
såkaldte  Eddakvad,  men  hvad  de  indeholder  er  så 
godt  som  udelukkende  af  »folke-medicinsk«  art,  bestå- 
ende af  overnaturlige  midler. 

2.  Forhold  i ældre  og  forhistorisk  tid. 

Ordet  læknir , læge,  er  fællesnordisk,  ja,  fællesger- 
mansk; en  anden  form  var  lækir,  hvoraf  nydansk 
’læge’  er  opstået,  og  dertil  svarer  Goternes  lekeis 
(angelsaksisk  læce).  Oprindelig  skal  ordet  være  et  lån 
fra  oldirsk  (keltisk),  og  grundbetydningen  skulde  være 
’en  som  signer’;  »de  gamle  anså  sygdom  for  en  for- 
hekselse, som  kunde  helbredes  ved  en  modtrolddom, 
og  af  de  forskellige  arter  af  trolddom  var  igen  frem- 


Han  døde  1193;  1198  blev  han  kanoniseret  af  Islænderne  selv  og 
fra  dette  og  de  nærmeste  år  hidrører  en  mængde  jærtegn,  der 
straks  optegnedes. 

sigelsen  af  trylleformularer  den  hyppigste«  (Torp-Falk, 
Etymol.  ordbog).  Hertil  passer  fortrinlig  alt  hvad 
der  vides  om  de  ældste  tiders  »lægekunst«.  Denne 
bestod  i anvendelse  af  runer  og  galder,  d.  v.  s.  af 
hemmelighedsfulde  tegn  og  tryllesange. 

»Mod  ondt  (ulykke)  hjælper  runer«,  hedder  det  et- 
steds i Håvamålsamlingen,  »hjælpestave«,  d.  e.  hjæl- 
pende runer,  nævnes  et  andet  steds.  Den,  der  skulde 
hjælpe  kvinder  i barnsnød,  skulde  kunne  »bjærge- 
runer« og  riste  dem  på  håndfladens  indre  og  med 
hånden  omspænde  (den  fødendes)  lemmer  (Sigrdrifu- 
mål  9).  ’GrenruneF  skulde  den  kunne,  som  vilde 
være  læge  og  forstå  sig  på  sår;  de  skulde  ristes  i 
barken  på  det  træs  grene,  der  ludede  mod  øst  (s.  st. 
11).  1 Egilssaga  (kap.  72) x)  omtales  et  ejendommeligt 
sygdomstilfælde;  en  ung  pige  havde  længe  været  syg, 
hun  led  af  fuldstændig  kraftesløshed;  vi  møder  her 
ordet  krom,  der  betyder  langvarig  mathed  på  grund 
af  en  indre  sygdom’  (måske  en  sygdom,  der  berode 
på  hysteri).  En  ung  mand  — der  iøvrigt  var  forelsket 
i pigen  — havde  ristet  runer  på  et  gællestykke, 
men  han  havde  ikke  forstået  sig  rigtig  derpå,  så  at 
sygdommen  forværredes;  Egill  lod  hende  da  løfte  ud  af 
sængen,  lægge  rene  og  friske  sængklæder  under  hende, 
hvilken  hygiejniske  forholdsregel  måske  ikke  har 
været  uden  betydning.  Men  desuden  skrabede  han 
de  gale  runer  af  ned  i ilden  og  brændte  gællestykket, 
hvorpå  han  selv  ristede  andre  runer,  der  lagdes  under 
hendes  hovedpude;  »hun  syntes  da,  at  hun  ligesom 


*)  Jfr.  N.  M.  Petersens  Islændernes  færd,  3.  udg.  I s.  189. 

vågnede  op  og  følte  sig  vel,  men  dog  meget  afkræf- 
tet«. Her  har  vi  måske  et  eksempel  på  suggestionens 
magt. 

Helbredende  tryllesange  kendes  fra  det  sidste  afsnit 
i Håvamålsamlingen.  Odin  opregner  her  sine  trylle- 
sange, hvoraf  én  hedder  ’Hjælp’  — den  hjælper  mod 
alle  »sorger  og  sager«,  »det  kan  jeg  som  det  andet, 
hvad  de  trænger  til,  der  vil  leve  som  læger«;  des- 
værre mangler  her  versets  sidste  halvdel,  osv.  Fra 
middelalderen  haves  en  mængde  tryllevers  og  trylle- 
formularer, hvoraf  uden  tvivl  en  del  går  tilbage  til 
oldtiden;  den  ældste  trylleformular  findes  i oldhojtysk 
form  og  lyder  således:  »Phol  og  Wodan  for  til  skovs; 
da  gik  herrens  foles  fod  af  led;  da  gol  (o:  galdrede) 
Sintgunn,  og  Sunna,  hendes  søster;  da  gol  Friia, 
(Frigg),  og  Folla,  hendes  søster;  da  gol  Wodan  (Odin 
selv)  som  han  vel  det  kunde,  så  benvrid  som  blod- 
vrid  som  ledvrid,  sår  til  sår,  blod  til  blod,  led  til  led, 
som  det  limed  var«.  Denne  signen  genfindes  — i 
ændrede  former  — langt  ned  i middelalderen. 

Ved  siden  heraf  har  man  dog  sikkert  fra  arilds  tid 
af  benyttet  visse  lægemidler,  hvoraf  nogle  kan  an- 
tages at  have  berot  på  en  vis  erfaring,  forstandsmæs- 
sigt kendskab  til  deres  virkning  og  anvendelse  i be- 
stemte tilfælde.  Men  også  her  befinder  vi  os  hoved- 
sagelig på  overtroens  område,  eller  det  standpunkt, 
der  så  ypperlig  belyses  atter  ved  et  vers  i Håvamål- 
samlingen; her  hedder  det:  »jord  tager  mod  øl  (o: 
ølrus«;  iøvrigt  er  det  lidt  uklart,  hvad  der  hermed 
menes),  »ild  mod  sygdomme  (o:  sådanne  som  Egill  var 

med  til  at  helbrede),  eg  mod  stoltvang,  aks  mod 
trolddom  osv.«1) 

Virkelige,  konkrete  lægemidler  har  man  utvivl- 
somt kendt;  de  kaldtes  lyf  (og  kaldes  således  på  Is- 
land den  dag  i dag,  apotek  = lyfja-bufi),  hvilket  ord  atter 
genfindes  i andre  germanske  sprog;  gotisk  hibja  (som 
er  det  samme  ord)  betød  ’giff ; grundbetydningen  er 
vist  »kraftigt  virkende  middel,  tilberedt  af  planter, 
plantesaft«  (atter  her  nævnes  et  keltisk  ord  til  oplys- 
ning). Den  slags  læge-  eller  styrkemiddel  var  f.  eks. 
den  grød,  som  Saxo  omtaler  (i  5.  bog);  under  tilbe- 
redningen lod  den  gamle  kone  nogle  snoge  udgyde 
deres  edder  (der  dog  kun  er  kraftig-styrkende,  ikke 
dræbende)  i grøden,  der  derved  blev  et  kraftigt  styrke- 
middel; et  andet  steds  (i  2.  bog)  meddeles,  at  kong 
Frode  havde  for  skik  at  drysse  stødt  og  malet  guld 
over  maden  for  at  modvirke  mulig  gift  i den.  En 
»besk  lægedrik«  omtales  i 3.  bog. 

En  forestilling  om  denslags  lægemidler  er  man  be- 
rettiget til  at  danne  sig  efter  beskrivelsen  af  den 
trylledrik  (glemselsdrik),  der  gaves  Gudrun;  i den  var 
bl.  a.  »brændte  agern,  arnens  omdugg  (den  fugtige 
sod  omkring  arnen),  dele  af  offerdyrs  indvolde,  kogt 
svinelever«  osv.;  også  runer  medvirkede  her  (det  2. 
Gudrunskvad).  Et  bjærg  med  helbredende  urter  ( Lyfja - 
berg)  nævnes  uden  tvivl  i Fjolsvinnsmål  (v.  36):  »Det 
har  længe  været  fryd  for  syge  og  sårede;  enhver 
kvinde,  som  bestiger  det  — med  den  eller  den  syg- 
dom — bliver  rask.« 


*)  Når  man  har  ment,  at  der  også  var  tale  om  brok  tilfælde  og  mid- 
del mod  det,  beror  det  på  en  fuldstændig  fejltagelse. 

Der  er  ingen  tvivl  om,  at  der  har  været  visse 
urter,  der  voksede  på  bestemte  steder  (og  som  må- 
ske skulde  plukkes  til  bestemte  tider),  som  man  be- 
nyttede til  helbredelse.  Men  ikke  blot  lægemidler  af 
den  antydede  art,  også  lægeredskaber  må  formentlig 
allerede  i den  tid,  der  her  er  tale  om,  have  været 
kendte  og  benyttede.  Positive  beviser  haves  dog  ikke 
herfor. 


Fig.  i.  Trepaneret  hjærneskal. 


Man  har  med  rette  fremdraget  et  arkæologisk 
fænomen,  den  mærkelige  trepanation,  der  findes 
på  flere  hjærneskaller  fra  stenalderen.  På  disse  findes 
mest  runde,  tildels  fint  tildannede  huller;  der  er  ikke 
tale  her  om  dræbende  sår;  vedkommende  personer  ses 
at  have  levet  længe  efter  at  hullet  er  dannet  og  såret 
helet.  Derfor  antages  det,  at  der  til  grund  ligger  en 
eller  anden  religiøs  tanke  eller  skik.  Hvis  så  er,  har 
vi  her  etslags  »kirurgi«  — den  ældste  der  kendes. 

De,  der  har  foretaget  denslags  operationer  — og  vel 
andre,  vi  nu  ikke  kan  konstatere  — har  besiddet, 
hvad  man  ialfald  i senere  tider  kaldte,  »lægehænder« 
( læknishendr ).  Dette  udtryk  findes  allerede  i et  af 
Eddadigtene;  den  af  tvangssovnen  opvågnede  valkyrje 
udbryder:  »Hil  jer  aser,  hil  jer  asynjer,  hil  dig  du 
vidtgavnende  jord,  tale  (vis  tale)  og  menneskevid  giver 
os  navnkundige  to,  og  lægehænder,  mens  vi  lever.« 
Dog  er  det  vistnok  så,  at  udtrykket  — ialfald  også 
— tager  sigte  på  en  i hænderne  boende,  overnaturlig 
kraft  til  ved  beføling  at  helbrede  eller  lindre  smærter. 
Udtrykket  findes  i historisk  tid;  herom  senere. 

Ret  interessante  oplysninger  om  sygdomme  i for- 
historisk tid  — så  langt  tilbage  som  i stenalderen  — 
giver  de  jordfundne  skeletter  (skeletdele,  kranier  osv.) 
Herom  kan  der  henvises  til  prof.  H.  A.  Nielsens 
grundige  redegørelse  i Årbøger  for  nord.  oldkh.  og 
historie  1911  s.  176  ff.  Ved  sin  undersøgelse  af  ske- 
letter fra  Danmark  har  han  kunnet  konstatere  forskel- 
lige bygningsanomalier  (gennembrudt  fossa  olecrani, 
åben  sutura  frontalis  mediana  m.  m.)  og  sygelige 
processer  (som  rachitisk  krummede  lår-  og  skinneben; 
arthritis  deformans,  — »påfaldende  mange  tilfælde«; 
myositis  ossificans;  fungus  duræ  matris,  foruden  mange 
spor  af  forskellige  læsioner;  derimod  viser  tandcaries 
sig  i en  meget  ringe  grad). 

Hertil  skal  blot  fojes,  at  samme  forsker  har  af  ske- 
letterne draget  den  slutning  med  hensyn  til  menne- 
skenes gennemsnitsalder  i stenalderen,  at  den  har  væ- 
ret kortere  end  nu.  De  allerfleste  mænd  er  døde  i 
20  30  og  40  50-års  alderen;  over  60  yderst  få  (1 

mand  og  5 kvinder);  eller  anderledes  udtrykt:  »efter 
de  foreliggende  aldersbestemmelser  viser  det  sig,  at 
af  de  288  mellem  aldrene  20  og  60  døde  stenalders 
folk  er  de  92  % faldne  som  dødens  bytte  mellem 
20  og  50  år  gamle,  medens  i nutiden,  ceteris  pa- 
ribus, kun  knapt  66  % er  hjemfaldne  til  døden  mellem 
20  og  50  års  aldrene«.  Det  forekommer  mig,  at  hermed 
stemmer  det  godt,  når  skjalden  Eyvind  skaldespiller 
i historisk  tid,  omkr.  961,  klager  over  alderdommens 
tryk  allerede  ved  50-års  alderen.  Det  hårde  slid  for 
føden  og  de  legemlige  strabadser,  mulig  også  infektions- 
sygdomme, har  i urtid  såvelsom  i oldtid  bidraget  deres 
til  at  forminske  vitaliteten  og  forkorte  levetiden. 

3.  Historiske  forhold. 

Her  kommer  ikke  blot  de  i hvad  man  plejer  at 
kalde  historiske  værker  nævnte  forhold  i betragtning, 
men  også  de,  der  skildres  i de  uhistoriske  sagaer,  da 
skildringerne  her  må  antages  at  afspejle,  hvad  der 
kendtes  fra  det  virkelige  liv;  dette  gælder  nu  især  det 
13.  og  14.  årh.,  men  forholdene  har  ganske  sikkert 
været  ret  ensartede  gennem  århundreder.  Tilbageslut- 
ninger, hvor  sådanne  kunde  synes  nødvendige,  er 
derfor  fuldkommen  tilladelige. 

1 historisk  tid  får  vi  atter  og  atter  meddelelser  om 
læger,  personer,  både  mænd  og  kvinder,  der  optræ- 
der som  læger  og  kaldes  læger  (så  at  dette  endogså 
kan  betragtes  som  et  fast  tilnavn).  Forhistoriske  er 
de  af  Saxo  nævnte  Gram,  »forfaren  i lægekunsten« 
(1.  bog),  Vitolf,  der  optræder  som  sårlæge  (7.  b.), 
Ragnhild,  der  helbredede  den  sårede  Hading  (1.  b.), 

foruden  »en  gammel  kone«,  som  tilberedte  lægemidler 
(9.  b.).  Historisk  derimod  var  den  abbed,  loannes 
fra  Skåne,  som  Saxo  nævner  i 15.  b.,  men  som  efter 
hans  opfattelse  var  mindre  kyndig;  han  tilberedte 
spise  med  lægemidler  i for  Valdemar  d.  store.  Men 
det  hjalp  ikke,  kongen  døde,  og  den  altid  ræsonne- 
rende Saxo  tilføjer:  »deraf  kan  man  se,  hvor  lidt 
man  kan  stole  på  lægerne«. 

I de  islandske  sagaer  nævnes  ikke  få  læger,  både 
mandlige  og  kvindelige,  ja,  i den  (norsk-)  islandske 
mytologi  møder  vi  en  repræsentant  for  lægekunsten 
med  det  smukke  navn:  Eir  (skånsel,  lindring);  »hun 
er  den  bedste  læge«.  Dette  viser,  at  opfattelsen  gik  i 
den  retning,  ialfald  i de  ældre  tider,  at  det  især 
var  kvinder,  der  beskæftigede  sig  med  lægegærningen, 
og  hertil  passer  de  faktiske  forhold,  for  så  vidt  de 
kan  kontrolleres. 

Der  nævnes  flere  mænd,  der  ligefrem  kaldes  læger, 
som  »Torvard  læge«  på  Svalbard,  der  ses  at  have 
været  dygtig  til  at  se  sårets  art.1)  I Landnåmabok 
nævnes  3 mænd,  der  kaldes  »læge«  (fra  noget  for- 
skellige tider,  10. — 12.  årh.),  uden  at  der  fortælles 
videre  om  dem.  Om  den  berømte  høvding  Snorre 
gode  (udt.  gåde;  d.  1031)  fortælles  (i  Eyrbyggjasaga), 
at  han  engang  efter  en  kamp  behandlede  forskellige 
sår,  tildels  ved  hjælp  af  en  ’spændetang’  (herom  se- 
nere) og  han  helbredede  flere  af  de  sårede.  Det  er 
klart,  at  han  har  forstået  sig  på  sagen  og  ikke  været 
en  ren  dilettant.  Når  derimod  hans  samtidige,  Olaf 


')  Ljosvetningas.  221 — 22. 

d.  hellige,  ved  en  given  lejlighed  kaldes  »en  dygtig 
læge«,  er  det  vist  kun  i kraft  af  hans  »hellighed«; 
han  siges  at  have  helbredet  en  ung  mands  halsbyld 
ved  at  beføle  halsen  fra  alle  sider  og  trykke  den,  ind- 
til bylden  bristede;  mulig  har  man  tillagt  ham  »læge- 
hænder«, ligesom  hans  son  Magnus  d.  gode  (se  ne- 
denfor). 

1 13.  årh.  omtales  flere  mandlige  læger  end  tid- 
ligere; vi  kommer  tilbage  til  et  par  af  dem. 

Ved  siden  af  de  så  at  sige  professionelle  læger 
gaves  der  også  andre,  der  forstod,  lejlighedsvis,  at 
optræde  som  dem,  der  kunde  yde  »den  første  hjælp« 
især  ved  forbinding  af  sår,  som  hin  beromte  hov- 
ding  Hjalte  Skeggjason  (omkr.  1000),  der  helbredede 
en,  der  havde  fået  et  sår  i låret,  men  han  blev  dog 
halt,  eller  hin  Ljotr,  som  »forbandt  sår,  så  at  de  hel- 
brededes  hurtig«  — ganske  vist  i en  ikke  fuldt  på- 
lidelig tekst. 

Hvad  de  kvindelige  læger  angår,  haves  for  det  før- 
ste den  bekendte  fortælling  om  Stiklestadslaget.  Her 
var  det  en  kvinde,  der  undersøgte  alles  sår,  forbandt 
dem,  udtrak  stykker  af  våben,  der  sad  fast  i legemet; 
og  det  fremgår  af  det  hele,  at  det  ikke  var  en  til- 
fældig kvinde,  der  gjorde  dette,  men  en  virkelig  læge. 
Andre  kvindelige  læger  nævnes  i forskellige  sagaer, 
og  det  hedder  om  dem,  at  de  var  »gode  læger«;  én 
kaldes  ligefrem  »læge«  ved  tilnavn  (Alfgerbr  læknir, 
Droplogsonnernes  saga).  Det  er  mulig  et  billede  af 
virkelige  (dog  senere?)  forhold,  som  en  uhistorisk  saga 
giver  under  omtalen  af  en  »kongedatter«;  hun  havde 
et  lille  lægehus,  hvor  der,  hedder  det  så  smukt,  var 


meget  frydefuldt  for  syge  mennesker  at  være  hos 
kvinder  med  bløde  hænder  og  medynk,  i sindet.  Hun 
havde  helbredet  mange«.  Dette  er  det  eneste  sted, 
hvor  noget  antydes,  der  kunde  kaldes  en  »klinik«. 

Efter  ethvert  slag  trængte  man  til  læger  eller  folk, 
der  forstod  sig  på  at  forbinde  og  behandle  sår.  Så- 
ledes var  det  efter  Stiklestadslaget  (1030)  og  således 
efter  det  beromte  slag  på  Lyrskovshede  (1043),  hvor 
Magnus  d.  gode  vandt  den  afgorende  sejr  over  Ven- 
dernes tusinder.  »Efter  kampen  — hedder  det  be- 
tegnende nok  i sagaens  skildring  — lod  kong  Mag- 
nus forbinde  sine  mænds  sår;  men  der  var  i hæren 
ikke  så  mange  læger,  som  man  trængte  -til.  Da  gik 
kongen  til  de  mænd,  som  han  fandt  for  godt,  og 
følte  på  deres  hænder  indvendig;  så  nævnede  han  12 
af  dem,  som  tyktes  ham  at  have  de  blødeste  hænder, 
og  sagde,  at  de  skulde  forbinde  sårene;  ingen  af 
dem  havde  gjort  det  for;  men  de  blev  alle  de  storste 
læger«;  2 af  disse  nævnes  ved  navn,  den  ene  var 
Atle,  »hvis  son  var  Bård  svarte  i Selådal,  og  fra  dem 
nedstammede  flere  læger«.  Hvor  meget  man  end  skal 
trække  fra  i denne  beretning  angående  Magnus’  be- 
tydning for  de  pågældende  mænds  lægekunst  — man 
huske,  at  Magnus  var  Olaf  d.  helliges  son  — , er 
der  dog  sikkert  noget  sandt  i det  her  fortalte.  En 
bekræftelse  herpå  findes  i,  hvad  der  fortælles  om  den 
beromte  hovding  Hrafn  Sveinbjornsson  (d.  1215), 
den  nævnte  Bårds  sonneson.  Om  denne  udmærkede 
mand,  — der  havde  samme  skæbne  som  så  mange 
andre  udmærkede  mænd,  at  blive  uvenner  med  slette 
mennesker;  han  blev  overfaldet  på  sin  gård  af  sin 


fjende  og  taget  af  dage  — , haves  en  særskilt  saga1), 
forfattet  af  en  samtidig  velunderrettet  mand.  Om 
Hrafn  hedder  det  i sagaen:  »han  var  en  Volund  med 
hensyn  til  kunstfærdighed  både  m.  h.  t.  træ-  og  jern- 
arbejder og  skjald,  og  den  dygtigste  læge«  osv.; 
som  læge  omtales  han  således:  »Intet,  hverken  sult 
eller  sOvnighed,  hindrede  ham,  når  syge  kom  til 
ham,  først  og  fremmest  at  yde  dem  hjælp.  Aldrig  tog 
han  penge  for  sin  lægehjælp.  Mod  mange  svagelige 
og  fattige,  der  var  fuldstændig  blottede  for  udveje, 
tog  han,  og  underholdt  dem  i sit  hjem,  indtil  de  var 
raske.  Ikke  blot  helbredede  han  de  mænd,  som  var 
sårede  med  sværd,  men  han  lægte  også  mange  mær- 
kelige sygdomme,  hvis  art  ingen  kendte.  Torgils  hed 
en  mand,  der  fik  den  sygdom,  at  hele  hans  legeme, 
hoved  og  krop,  arme  og  ben,  hovnede  op.  Han  traf 
tilfældigvis  Hrafn  på  en  gård,  hvor  de  gæstede,  og 
bad  ham  hjælpe  sig.  Hrafn  brændte  ham  mange  plet- 
ter (mange  steder  hvor  der  dannedes  pletter),  både 
overkors  på  brystet,  i hovedet  og  mellem  skuldrene; 
en  halv  måned  efter  var  al  hævelse  forsvunden,  så 
at  han  blev  helt  rask.  En  kvinde,  der  kom  til  Hrafn, 
led  af  megen  nedtrykthed;  hun  græd  jævnlig  og  var 
så  tung  for  brystet,  at  hun  var  nær  ved  at  fortvivle. 
Hrafn  årelod  hende  på  den  åre  på  armen,  som  han 
kaldte  ’den  susende’  (hermed  antages  pulsen  at  være 
ment).  Straks  efter  blev  hun  rask.  Torgils  hed  en 
mand,  som  blev  gal;  han  var  så  stærk,  at  mange 
mænd  måtte  holde  ham;  siden  kom  Hrafn  til  og 


J)  Udg.  i Biskupasogur  I. 

brændte  ham  på  nogle  steder  (samme  udtryk  som 
for)  i hovedet,  og  han  fik  siden  sin  forstand  igen. 
Blandt  Hrafns  mænd  var  der  en,  Martein  Brandsson 
hed  han,  som  fik  stensygdom;  han  kunde  ikke  lade 
sit  vand,  da  stenen  forhindrede  urinens  udtømmelse; 
han  lå  døden  nær,  og  hovnede  op  som  en  okse 
(blev  så  tyk  som  en  okse).  Så  tilkaldte  Hrafn  sine 
præster  (han  var  meget  religiøs),  og  lod  dem  synge 
fem  gange  pater  noster  inden  han  begyndte  opera- 
tionen. Så  befølte  han  den  syge  og  mærkede  stenen, 
trykkede  den  så  langt  ud  i penis  som  han  kunde  og 
bandt  siden  en  hortråd  ovenfor  (bagved)  den,  for  at 
den  ikke  skulde  glide  opad  igen;  en  anden  tråd  bandt 
han  foran  stenen.  Så  gjorde  han  med  en  kniv  et  snit 
gennem  hele  (det  mellemliggende)  stykke  og  fjærnede 
to  stene.  Så  forbandt  han  såret  med  olje1)  og  hel- 
bredede  ham,  så  at  han  blev  rask«.  Jeg  har  givet 
en  omtrent  ordret  oversættelse  af  hele  dette  interes- 
sante — i sagalitteraturen  enestående  — stykke,  som 
indeholder  en  fuldstændig  beskrivelse  af  en  kirurgisk 
operation  m.  m.  Hvorvidt  Hrafn  har  kendt  noget  til 
udenlandsk  medicinsk  litteratur,  er  det  umuligt  at  af- 
gøre. Selv  havde  han  fået  nogen  gejstlig  uddannelse; 
han  havde  rejst  meget  i udlandet  og  havde  gejstlige 
på  sin  gård  til  stadighed  og  kan  således  gennem  dem 
have  haft  en  boglig  dannelse.2)  Det  kan  derimod 


*)  Olje  hedder  i grundsproget  vidsmjor  o:  ved-  (træ-)  smor. 

2)  Det  er,  ifølge  dr.  Fr.  Gron,  heller  ikke  tvivlsomt,  at  udenlandsk 
lægekunst  eller  kendskab  til  den  så  tidlig  var  kommet  ti!  Nor- 
den. 

næppe  antages  at  have  været  tilfældet  med  bonden 
Arni  i Brautarholt,  »en  god  læge«,  der  tilfulde  kunde 
»se  (0:  bedOmme)  sår«  (12.  årh.) 

1 det  hele  må  det  vist  antages,  at  den  storste  del 
af  dem,  der  befattede  sig  med  lægegerning  i old- 
tiden, var  lægfolk;  deriblandt  naturligvis  alle  kvinde- 
lige læger.  At  sådanne  folk  var  vel  ansete,  er  vist 
utvivlsomt,  og  jeg  kan  ikke  indromme,  at  der  f.  eks. 
i Bispesagaer,  hvor  der  er  tale  om  at  den  og  den 
ikke  kunde  helbrede  (hvorimod  helgenen  kunde),  an- 
tydes en  ringeagt  for  »lægerne«,  tværtimod,  sygdom- 
mene eller  sårene  var  så  farlige  og  uhelbredelige,  at 
der  skulde  et  — jærtegn  til. 

Endelig  skal  bemærkes,  at  kong  Sverre  siges,  i 
anledning  af  sygdom  blandt  udsultede  belejrede,  at 
have  givet  mange  lægeråd  (lækningabrogb). 

Mærkeligt  og  enestående  er  det  i Sverrig  at  træffe 
officielle  læger,  »lovlæger«  (lagha  læki[r ]),  som  de  kal- 
des; de  omtales  i et  par  gamle  svenske  love  således 
omtrent:  »når  en  mand  sårer  en  anden,  skal  han  til- 
byde ham  3 ’lovlæger’,  hvoriblandt  han  kan  vælge; 
men  ’lovlæge’  hedder  den,  som  har  helbredet  et  med 
jærn  tilfojet  sår,  et  benbrud,  et  afhugget  lem,  osv.«. 
Noget  tilsvarende  kendes  ikke  fra  de  andre  nordiske 
lande.  Kun  i dette  tilfælde,  o:  hvor  sagen  var  ordnet 
således,  kunde  der  være  tale  om  at  fastsætte  lægehono- 
rarer (oldsv.  lækirs  gæf , lækis  gift,  læ  kæris  fæ),  men 
hvorledes  denne  var  ordnet,  siges  ikke.  Honorar  fin- 
des dog  også  antydet  i danske  love  (lækis  g jaf,  læki- 
gjald)  og  i Norges  gamle  love  (lækningarkaup,  læknisfé ) 
som  pligtmæssig  betaling  foruden  sårboderne.  Den 

ovennævnte  Hrafn  siges  ikke  at  have  taget  nogen  Ion 
for  sine  helbredelser;  ligesom  denne  bemærkning  vi- 
ser, at  det  modsatte  ellers  var  tilfældet,  er  det  givet, 
at  det  betragtedes  som  en  selvfølge,  at  den  helbre- 
dede  gav  den,  der  havde  lægt  ham,  noget  for  hans 
ulejlighed  og  virksomhed.  Ydelse  krævede  nu  engang 
genydelse,  gave  gengæld.  Men  lonnen  berode  na- 
turligvis altid  på  den  helbrededes  stilling  og  formue. 
En  hovding  Torkel,  hedder  det  i en  saga,  »lonnede 
lægen  Torvard  godt,  idet  han  gav  ham  en  hest  og 
en  sølvring  og  takkede  ham  venligt«;  det  er  helbre- 
delse af  sår,  det  drejer  sig  om. 

4.  Enkelte  lidelser  og  deres  behandling  m.  m. 

Sår  og  bylder.  Det  følger  af  sagaernes  indhold, 
der  jo  for  en  stor  del  består  af  skildringer  af  kampe 
til  lands  og  søs  med  meget  mandefald  eller  af  over- 
fald på  og  kampe  mellem  enkeltmænd  osv.,  at  der 
atter  og  atter  fortælles  om  sår,  sår  af  storre  eller 
mindre  betydning,  i alle  legemets  dele.  Der  kan 
naturligvis  ikke  være  tale  om  her  at  give  nogen 
fuldstændig  fortegnelse  over  alt  dette. 

Der  skælnedes  mellem  storre  og  mindre  sår.  De 
storre  og  dødbringende  sår  hed  ben  (jfr.  ’bane’),  hvil- 
ket ord  dog  også  kan  bruges  om  stærkt  blødende  sår 
i almindelighed.  Ellers  er  sar  ’sår’  det  almindelige 
udtryk.  Dernæst  gjordes  der  forskel  på  sårets  dybde 
og  sted,  og  man  skælnede  da  mellem  hjærnesår, 
marvsår  og  hulsår.  »Det  er  hjærnesår  — hedder 
det  i Grågåsen  — , når  der  kommer  en  åbning  på 
hovedet,  hvad  enten  det  er  kløvet  eller  splittet.  Det 


er  marvsår,  når  et  ben,  hvori  der  er  marv,  er  itu 
lige  ind  til  marven;  dette  gælder  også,  når  benet  er 
brudt.  Det  er  hulsår,  når  blodet  fra  såret  kan  stromme 
ind  i legemets  hulheder..«  I danske  love  defineres  hol- 
sar  således:  »Det  kalder  man  hulsår,  som  enten  er 
i ’høghre  gulv’  eller  ’næthre  gulv’  eller  (går)  gennem 
hånd  eller  gennem  fod«  osv.  (De  her  anførte  ud- 
tryk forklarer  nutidssprogets  'mellemgulv’).  Flere  for- 
skellige slag  og  stød  omtales  særskilt.  Dette  behøver 
vi  ikke  at  komme  nærmere  ind  på. 

Først  gjaldt  det  om  at  undersøge  sårenes  art  ( kunna 
sar  at  séa),  hvorvidt  de  var  dødbringende  eller  uhel- 
bredelige. Der  nævnes  tilfælde,  hvor  en  læge  straks 
kunde  erklære,  at  manden  ikke  kunde  helbredes.  En 
interessant  meddelelse  findes  i Ljosvetningasaga;  her 
hedder  det  om  en  Torvard  læge,  at  han  løste  bindet 
af  såret  på  en  mand  og  blev  spurgt,  hvad  han  mente 
derom:  »hvis  Kodran  (den  sårede)  havde  fået  lov  til 
at  ligge  stille,  havde  der  været  håb.  Nu  er  der  intet«; 
den  anden  svarede,  at  man  kunde  prøve  og  gore  et 
snit  i en  af  fingrene.  Manden  døde  om  natten.  Om 
Snorre  gode  hedder  det,  at  han  ved  at  tage  blodblan- 
det sne  i munden  kunde  mærke,  om  blodet  var  fra 
et  hulsår.  Den  kvindelige  læge  ved  Stiklestad  lod  de 
sårede  spise  grød  med  løg  i,  for  at  få  at  vide  om 
såret  var  trængt  ind  i bughulen  (maven  og  tarmene; 
hun  mærkede  det  af  løgets  stærke  lugt). 

Ofte  høres  der  tale  om  meget  svære  og  mange  sår 
på  en  enkelt,  som  helbrededes;  således  f.  eks.  en  mand, 
der  havde  fået  ikke  mindre  end  35  sår  og  som  blev 

helbredet,  uden  at  det  angives  nærmere,  hvorledes 
man  bar  sig  ad.  Ofte  meddeles,  at  den  hårdt  sårede 
måtte  ligge  længere  tid.  en  hel  vinter  f.  eks.,  »sårene 
grode  sent  og  dårligt«  hedder  det  ikke  sjælden.  Det 
er  kun,  hvad  man  kunde  vænte.  Modsat  findes  også 
meddelelser  om,  at  de  »heledes  hurtigt  og  godt«.  Blandt 
meget  farlige  sår  som  nævnes  er  f.  eks.  det,  som 
Tormod  Kolbruneskjald  fik  på  Stiklestad;  han  blev 
ramt  af  en  pil  med  modhager  i brystet;  pilens  brud- 
stykke, der  sad  i kødet,  kunde  ikke  læmpelig  trækkes 
ud;  det  var  trængt  for  dybt  ind;  den  kvindelige  læge 
anvendte  en  ’spændetang’  for  at  trække  det  ud,  men 
kunde  ikke;  da  trak  Tormod  det  selv  ud;  sagaen  til- 
føjer, at  der  var  »røde  og  hvide  trævler  af  hjærtet 
derpå«;  da  Tormod  så  det,  skal  han  koldblodig  have 
sagt:  »endnu  var  mine  hjærterødder  dog  fede«.  Til 
yderligere  oplysning  skal  her  meddeles  den  kraftige 
skildring  i Eyrbyggjasaga  af  et  par  sårede  mænd: 
»Torodd  Torbrandsson  havde  et  så  svært  sår  i nak- 
ken, at  han  ikke  kunde  holde  hovedet  oprejst;  han 
havde  sokkebroge  på,  der  var  helt  våde  af  blod. 
Snorre  godes  hjemmemand  vilde  trække  dem  af  ham, 
men  kunde  ikke.  Da  sagde  Snorre:  det  er  da  ingen 
logn,  hvad  der  fortælles  om  jer  Torbrandssonner,  når 
I er  så  store  spradebasser,  at  1 har  så  snævre  klæder, 
at  man  ikke  kan  få  dem  af  eder.  Torodd  sagde:  det 
er  fordi  vedkommende  ikke  har  kræfter  nok.  Trods 
yderligere  anstrængelser  gik  brogen  (hosen)  ikke  af. 
Da  gik  Snorre  gode  til  og  følte  på  benet  og  mærkede  et 
spyd  (spydblad),  der  stod  igennem  benet,  mellem  hasen 

og  læggen,  hvorved  brogen  sad  fast  ved  benet.  Da 
sagde  Snorre,  at  han  (hjemmemanden)  måtte  være 
dummere  end  tilladeligt,  når  han  ikke  havde  opdaget 
dette.  Snorre  Torbrandsson  var  den  kvikkeste  af  brød- 
rene; han  sad  hos  sin  navne  om  aftenen  og  de  havde 
skyr  (etslags  tykmælk)  og  ost  at  spise.  Snorre  gode 
mærkede,  at  det  gik  så  langsomt  med  osten,  og  han 
følte  da  på  hans  hals  og  opdagede,  at  en  pilespids 
stod  tværs  igennem  og  ind  til  tungeroden.  Da  tog 
Snorre  en  ’spændetang’  og  trak  spidsen  ud,  hvor- 
efter den  anden  spiste  videre.  Snorre  helbredede  alle 
Torbrandssonnerne.  Og  da  Torodds  hals  begyndte  at 
gro,  viste  det  sig,  at  hovedet  sad  noget  foroverbojet. 
Herover  klagede  Torodd,  men  Snorre  mente,  at  når 
'senerne  knyttedes’,  vilde  hovedet  komme  til  at  sidde 
lige;  men  Torodd  vilde  ikke  høre  andet,  end  at  såret 
blev  revet  op  påny  og  hovedet  anbragt  i lige  stilling. 
Det  gik  som  Snorre  havde  sagt,  at  hovedet  fik  en 
knejsende  stilling,  da  senerne  grode  sammen,  og  han 
kunde  siden  ikke  let  lude  med  hovedet«. 

Denne  fortælling  er  i flere  henseender  karakteri- 
stisk. Den  er  måske  nok  noget  stiliseret,  måske  noget 
overdreven.  Sikkert  er  der  dog  »noget  om  det«;  kær- 
nen er  vist  god  nok.  Vilde  man  nu  sige,  at  en  så- 
dan fortælling,  der  beror  på  en  gammel  tradition, 
ikke  er  pålidelig,  mangler  der  ikke  lignende  medde- 
lelser i sagaer  om  senere  tider,  der  beror  på  ojen- 
vidners  udsagn.  Jeg  skal  anføre  et  eksempel  fra  Sverres 
saga.  Gudlaug  staller  var  bleven  såret  og  flygtede; 
da  mødte  han  en  bonde,  af  modpartiet;  denne  hug- 
gede efter  ham;  hugget  ramte  dér,  hvor  hals  og  nakke 

mødes;  Gudlaug  faldt  om,  og  bonden  trode,  han 
havde  slået  ham  ihjæl  og  tildækkede  liget  med  kvas, 
efter  at  have  afført  ham  klæderne  (d:  en  skarlagens- 
kjortel). Men  Gudlaug  kom  noget  efter  til  sin  be- 
vidsthed igen,  stod  op  og  gik  hen  til  en  gård,  hvor 
han  blev  vel  modtaget;  så  begav  han  sig  til  kongen 
og  »hans  sår  heledes«  — og  heraf  fik  han  et  tilnavn. 
Dette  er  samtidsberetning.  — Alt  dette  og  meget  mere 
viser,  hvor  lidet  ømfindtlig  man  var,  hvor  meget  man 
måtte  døje  og  hvor  svære  beskadigelser  der,  trods 
alt,  kunde  heles.  Behandlingen  af  disse  sår  var  sik- 
kert så  langt  fra  al  nutidens  antiseptik  som  tænke- 
ligt. 

Foruden  de  her  nævnte  sår  forekom  der  naturlig- 
vis i det  daglige  liv  større  og  mindre  legemsbeska- 
digelser, læsioner  af  enhver  art,  brud  på  arme  og 
ben,  kontusioner,  distorsioner  og  luksationer,  osv. 
Herom  er  der  en  mængde  meddelelser.  Der  omtales 
en  luksation,  f.  eks.  i Gunnlaugs  saga;  Gunnlaugs 
fod  går  under  en  hård  brydekamp  af  led;  den  for- 
bindes, men  hovner  vældig  op,  han  rejser  hjem  en 
lang  vej,  og  det  gjorde  ikke  sagen  bedre;  det  lader 
til,  at  foden  var  længe  om  at  blive  rask,  men  ud- 
førligere beskrivelse  mangler.  En  hånd  går  af  led,1) 
men  3 mænd  kunde  ikke  bringe  den  i led  igen  — 
så  hjalp  en  helgen.  Vandet  fra  en  viet  brønd  blev 
stænket  på  hånden,  og  den  3.  dags  aften  var  der  så 
en,  der  tog  kraftigt  i hånden;  da  hørtes  en  stærk 
knagen  — hånden  kom  i led  igen.  Rimeligvis  var 


*)  Biskupasogur  I,  61  1 — 12. 

det  det  kraftige  tag,  der  hjalp  nok  så  godt  som 
vandet. 

Endnu  en  »sygehistorie«  skal  meddeles.  Da  Gud- 
mund Arason  — den  senere  navnkundige  biskop  og 
helgen  (d.  1237)  — første  gang  skulde  rejse  uden- 
lands, fik  de  straks  forrygende  vejr  og  led  skibbrud. 
Gudmund  fik  ved  den  lejlighed  sin  fod  knust  på  skibs- 
kanten x)  »så  småt  som  en  muslingeskal,  og  tæerne 
vendte  derhen,  hvor  hælen  skulde  være«.  Han  blev 
da  først  bragt  til  en  bonde,  der  var  »en  god  læge«; 
hos  ham  var  han  nogen  tid  og  »hans  fod  fæstnede 
sig«.  Men  Gudmund  forlod  ham  og  begav  sig  til  en 
onkel;  »da  stod  benpiberne  ud«,  og  noget  måtte  der 
gores;  »benstumperne  fik  man  ikke  ud,  og  kødet  vilde 
ikke  gro  over  dem«.  Da  begav  han  sig  til  præsten 
Helge  Skeljungsson , »der  var  en  udmærket  mand 
og  den  bedste  læge«;  »men  såsnart  han  kom  derhen, 
'bagte’ *  2)  Helge  benet,  og  to  mænd  måtte  trække  i 
benpiben  med  en  tang,  for  den  gik  ud,  og  så  hel- 
bredede  Helge  ham,  og  han  blev  rask  ved  fardag« 
(0:  i begyndelsen  af  juni,  men  benbruddet  var  sket 
i den  første  uge  af  oktober;  kort  efter  påske  var  han 
kommen  til  Helge).  Uagtet  beskrivelsen  af  dette  til- 
fælde er  ufuldstændig,  giver  den  dog  et  ret  talende 
billede  af  de  forhold,  folk  med  så  svære  skader 
måtte  leve  under. 


x)  Beretningen  herom  findes  Biskupasogur  I,  422  f,  og  Sturlunga- 
saga  I,  1 3 8 f . (oversættelsen  I,  129  f.) 

2)  Dette  betyder  vistnok,  at  der  blev  anvendt  varme  omslag  eller 
måske  opvarmning  ved  ilden,  der  menes  sikkert  ikke  en  slags 
»massagebehandling«. 


Brandsår  forekommer  nogle  gange  nævnte,  men 
der  siges  kun,  at  de  hovnede  forfærdelig  stærkt  og 
en  stærk  svie  fulgte  med. 

Ved  benbrud  har  man  anvendt  skinner  for  at  holde 
benet  fast  og  i den  stilling,  det  skulde  have.  De 
kaldtes  spelkr  og  omtales  i en  uhistorisk  saga,  men 
utvivlsomt  er  det  noget,  der  har  sin  rod  i hvad  der 
virkelig  fandt  sted.  Blev  et  ben  hugget  af,  fik  man 
et  træben;  sådanne  omtales  flere  steder,  og  man  fik 
tilnavne  deraf  ( tréfotr , vibleggr). 

Bylder  (kyl i af  kula  ’kugle’)  og  svulster  (sulir)  om- 
tales flere  gange.  Dem  har  man  i reglen  ladet  skøtte 
sig  selv,  indtil  der  gik  hul  derpå.  De  omtales  under- 
tiden som  ret  ondartede  som  hin  lovkyndige  Torhalls, 
der  under  den  vældige  strid  på  altinget  efter  Njals 
indebrænding  måtte  ligge  hjemme  i sit  tælt.  »Han 
havde  fået  et  sådant  benmén,  at  benet  ovenfor  anklen 
var  så  ophovnet  og  tykt  som  et  kvindelår«;  da  han 
så  hørte,  at  sagen  var  ødelagt  på  altinget,  foretog  han 
sig  heroisk  nok  den  gærning,  at  han  tog  et  spyd  og 
jog  det  i bylden  og  flængede  i den,  så  at  blod  og 
materie  strømmede  ud  — og  han  gik  afsted  uden  at 
halte.  Denslags  kraftanstrængelser  omtales  også  ellers. 

Ekstremiteternes  sygdomme.  Lemmer  omtales 
meget  ofte  som  ophovnede,  uden  at  der  er  tale  om 
nogen  særlig  grund  dertil;  herom  bruges  udtrykket 
at  bidsa  (upersonlig  brugt)  og  substantivet  bldstr  (jfr. 
inflammere  og  inflammation);  dette  nævnes  også  som 
følge  af  sår. 

Fremdeles  nævnes  ofte,  at  arme,  fingre  og  ben  er 
bøjede,  så  at  de  ikke  kan  strækkes  (fingrene  trykkede 

helt  ind  i den  hule  hånd,  benene  helt  op  til  bagen) 
osv.  osv.,  ligeledes  at  hænder  eller  ben  er  'visnede’, 
lamme,  kraftesløse.  Alt  dette  findes  også  i danske 
helgeners  jærtegn. 

Jeg  skal  her  tilføje  et  par  beskrivelser  af  denslags 
’mén’.  En  kvinde  fik  et  sådant,1)  at  benet  svulmede 
op  og  blev  så  blåsort,  som  om  koldbrand  var  kommet 
deri;  ved  at  hun  måtte  gå  og  arbejde  blev  det  værre  og 
værre;  så  dannedes  der  et  åbent  sår  nedenfor  knæet 
udvendig  på  benet;  det  blev  næsten  så  langt  som  det 
'mindre  spand’  (afstanden  mellem  tommelfinger  og 
pegefinger)  og  ikke  fuldt  så  bredt;  deraf  udgik  blod 
og  rådnede  køddele;  så  måtte  hun  ligge  til  sængs  - 
indtil  hellig  Torlak  tog  sig  af  hende. 

En  mand  fik  en  sygdom  i benet,2)  så  at  han  lå  en 
hel  måned;  han  lod  skære  i det  på  8 steder,  men 
det  blev  stadig  værre.  Den  samme  mand  havde  iøvrigt 
tidligere  haft  forfrysning  i fødderne  på  grund  af  en 
fjældtur;  den  var  så  stærk,  at  lægerne  erklærede,  at 
de  intet  kunde  gore  derved,  men  rådede  til  at  han 
skulde  lade  fødderne  hugge  af  sig  ved  ankelleddet. 
Han  lå  i 2 måneder  og  påkaldte  så  Gudmund  d.  gode. 
Natten  efter  havde  skindet  på  den  ene  fod  løsnet  sig 
tilligemed  neglene,  og  noget  senere  gik  det  på  samme 
måde  med  den  anden  — og  han  blev  noget  efter 
helt  rask. 

Der  er  for  blevet  nævnet  et  eksempel  på,  at  et 
sår  blev  'revet  op’  påny,  for  at  vedkommende  legems- 
del skulde  få  en  bedre  stilling,  end  det  først  så  ud 

*)  Biskupasogur  I,  386 — 87. 

2)  Biskupasogur  I,  6 1 8. 


til  at  ville  få.  Svarende  dertil  er  et  eksempel  (år 
1221)  på  osteoklasi1);  en  mand  brækkede  benet, 
men  da  benet  havde  »fæstnet  sig«,  fandt  han,  at  det 
ikke  stod,  som  det  burde;  han  lod  det  da  brække 
igen  og  gav  selv  besked,  hvorledes  det  skulde  for- 
bindes; det  »fæstnede  sig«  godt,  og  han  haltede  der- 
efter kun  lidet.  Om  nogen  kirurgisk  operation  i egen- 
lig forstand  er  her  åbenbart  ikke  tale. 

Det  følger  af  sig  selv,  at  der  ofte  forekom  tilfælde 
af  koldbrand  i sår  og  ben;  det  hedder  i oldsproget 
dr  ep,  enten  'det  dræbende’  eller  ’det  dræbte’.  Der  om- 
tales engang,  at  en  mand  døde  af  koldbrand  i armen. 

Behandlingen  af  alle  disse  sår  har  i det  hele  været 
meget  simpel  og  primitiv.  Først  er  sårene  bleven 
vaskede  og  rensede  ( fægja  sar)  ved  varmt  vand,  så- 
ledes som  det  udtrykkelig  hedder  i skildringen  af 
Stiklestadslaget.  Så  blev  de  forbundne  (binda  sar,  veita 
umbond).  Kun  i svenske  love  nævnes  lin  som  for- 
bindingsmiddel; i en  uhistorisk  saga  nævnes  silke. 
For  forbindingen  har  man  smurt  såret  ind  med  sal- 
ver (. smyrsl , der  opbevaredes  i gemmer  eller  etslags 
dåser,  smyrslabubkr)  og  olje.  Hvoraf  disse  salver  lave- 
des, får  vi  ingen  oplysninger  om.2)  Desuden  omtales 
visse  urter,  der  er  bleven  lagt  over  sårene,  dels  for 
at  dulme  smærten,  dels  for  at  læge  såret;  jfr.  navnet 
græbisåra,  helbredende  syre,  der  dog  ikke  synes  at 
forekomme  i oldsproget;  troen  på  visse  urters  liv- 

!)  Sturlungasaga  I,  550. 

2)  På  Hovedøen  har  man  fundet  rester  af  salve  i et  lerkar;  den  var 
lavet  af  en  blyforbindelse,  olje  (og  potaske),  men  dette  tilhører  sik- 
kert ikke  oldtiden.  Jfr.  Gron  31. 

bevarende  og  helbredende  kraft  fremgår  klart  af  ud- 
tryk som:  »urter,  der  forhindrede  døden«  i en  uhi- 
storisk saga;  jfr.  også  udtrykket  Ufsgrds,  ’livsurter’. 
I Hakon  d.  gamles  saga  nævnes  ’urter’,  der  skulde 
have  den  virkning,  at  en,  der  bar  et  gloende  jærn  i 
hånden,  ikke  skulde  tage  nogen  skade,  hvis  den  var 
bleven  strøget  dermed.  Der  omtales  også  visse  stene 
(■ lyfsteinn ),  der  skulde  være  bleven  pulveriserede  og 
pulveret  strøt  over  såret,  men  her  er  man  vist  ved 
grænsen  af  det  overtroiske. 

Hvor  længe  forbindingen  forblev  urørt,  angives 
ikke;  rimeligvis  har  det  ofte  varet  temlig  længe, 
inden  den  blev  taget  af. 

Ved  længere  hænger  og  når  bugen  var  revet  op  blev 
såret  syt  sammen;  også  dette  omtales  næsten  kun  i 
uhistoriske  sagaer,  men  det  støtter  sig  uden  tvivl  til 
virkelig  praksis;  at  beskrivelserne  af  fremgangsmåden 
er  overdrevne  er  en  anden  sag.  Et  par  gange  om- 
tales, at  den  opsprættede  bug  bliver  syt  sammen,  den 
ene  gang  med  silketråd.  På  samme  måde  siges  et 
sår  at  være  syt  sammen  med  silketråd,  hvorefter 
såret  blev  salvet  og  forbundet;  dette  omtales  også  i 
en  historisk  saga1);  dér  er  der  tale  om  et  læbesår 
(efter  3 dage  var  såret  helet).  Morsomt  nok  har  vi 
et  positivt  bevis  for  tilstedeværelsen  af  silketråd  fra 
c.  1270,  idet  en  flænge  i et  blad  af  den  beromte 
kodeks  af  Eddakvadene  er  ved  den  tid  kunstfærdig 
syt  sammen  med  gron  silketråd.  Til  den  heroiske 
behandling  af  benbrud,  hvorpå  vi  i det  foregående 


*)  Biskupasogur  I,  360. 


har  set  eksempler,  svarer  en  i en  historisk  saga1)  om- 
talt sammensyning  af  et  dybt  sår  i halsen,  som  en 
mand  i et  anfald  af  sindsforvirring  havde  tilføjet  sig 
selv;  såret  var  et  sådant,  at  han  ikke  rigtig  kunde 
trække  vejret,  undtagen  ved  at  holde  med  hænderne 
fast  om  såret,  der  naturligvis  blødte  stærkt.  Hans 
broder  tog  da  en  ’skonål’  og  senetråd  op  af  sin  pung 
og  syde  såret  sammen;  den  sårede  var  allerede  så 
udmattet,  at  han  ingen  modstand  kunde  gore.  Til 
yderligere  belysning  skal  tilføjes,  at  ’skonål’  er  en 
meget  grov  nål  i form  af  et  spydblad;  senetråden 
har  vel  heller  ikke  været  særlig  fin. 

En  enkelt  gang  hører  vi,  at  der  ind  i et  dybt  hals- 
sår,2) som  en  kvinde  selv  har  tilfojet  sig,  lægges  en 
méche  af  lærred  (keri,  léreptskeri).  Ordet  keri  betyder 
vel  egenlig  'undersøger’  (et  redskab,  hvormed  noget 
undersøges);  denne  brug  af  ordet  træder  tydelig  frem 
etsteds  i den  islandske  fristatslov : 3)  »da  er  man  såret 
i (til)  hjærnen,  når  man  ved  en  keri  (sonde)  trænger 
ind  til  hjærnebasten  (o:  hjærnehinden).« 

Hvad  de  anvendte  redskaber  angår,  vides  ikke 
ret  meget.  Rimeligvis  har  man,  og  da  navnlig  de 
egenlige  læger,  benyttet  særlige  mindre  knive,  om 
af  en  særlig  form  vides  ikke,  til  at  foretage  opera- 
tioner med.  Det  eneste  redskab,  der  nævnes,  er  den 
i det  foregående  et  par  gange  nævnede  tang  (, tong , 
spennitong).  Dermed  trak  man  i kødet  siddende  stum- 
per af  våben,  især  pilespidse,  ud,  eller  stumper  af 


')  Biskupasogur  I,  377  (jærtegnslistej. 

2)  Biskupasogur  I,  378. 

3)  Staåarholsbok  352. 

ben  (benpiber).1)  I Norge  mener  man  at  have  fundet 
en  sådan  tang,  der  opbevares  i musæet  i Kristian ia, 
og  hvoraf  her  gives,  en  afbildning;  der  ud- 
tales dog,2)  at  dette  redskab  egenlig  er  en 
smedetang,  da  man  i vikingetiden  næppe 
kan  have  haft  redskaber  alene  til  kirurgisk 
brug.  Dette  synes  dog  ingenlunde  sikkert, 
men  det  forekommer  mig  sikkert,  at  denne 
tang,  både  på  grund  af  dens  form  og  stor- 
relse,  umulig  kan  have  været  et  lægeredskab. 

Til  alt  det  foranstående  skal  endnu  fojes, 
at  der  i 13.  årh.  omtales  en  læbeopera- 
tion,3) bestående  i at  hareskår  i overlæben, 
der  var  stærkt  vansirende,  blev  sammensyt 
(sikkert  efter  at  randene  først  var  gjort 
blodige  for  at  kunne  heles);  lægen,  der 
foretog  operationen,  hed  Vilhelm.  Læge- 
honorar antydes. 

Jeg  indfojer  her  en  omtale  af  et  helbre- 
delsesmiddel, der  består  i »brænding«.  Dette 
omtales  allerede  i Eddadigtene,  hvoi  det 
p,£-  2-  hedder  i en  tydning  af  en  drom:  »jeg  vil 
brænde  dig  mod  (o:  for  at  fjærne)  et  (legemligt)  onde«; 
og  dette  antydes  i norske  love,  hvor  det  etsteds  hedder; 
»hvis  en  ligger  under  ild  og  lader  sig  brænde  eller 
lader  sig  årelade«.  En  sådan  »brændingsoperation«  om- 
tales nojere  i helgenenTorlaks  saga,  hvor  også  et  instru- 

y Dette  spenni  betegner  kun  tangen  som  den  ’om  noget  gribende 
og  trækkende'. 

2)  Jfr.  Grdn,  s.  gy 
s)  Sturlungasaga  II,  145 — 46. 

ment  nævnes.  En  læge  TorbjOrn  »brændte«  den  syge 
således,  at  han  på  hans  mave  lagde  en  jærnplade  med 
et  hul  i,  men  da  der  ingen  hage  var  på  ’knapjærnet’, 
gik  det  så  dybt,  at  den,  der  blev  brændt  (patienten), 
syntes,  det  trængte  helt  ind  i bughulen,  men  lægen  trak 
da  hurtig  jærnet  op  igen  og  trykkede  på  ’brandpletten’, 
så  at  der  trykkedes  endel  fedt  ud.  Senere  fik  patienten 
smærter  i pletten,  men  helgenen  helbredede  ham.  Det 
er  klart  heraf,  at  igennem  pladen,  der  lagdes  på  maven, 
er  ’modhagejærnef , der  har  været  glødende,  stukket; 
hagerne  skulde  hindre,  at  det  gik  for  dybt.  Hvad 
dette  skulde  gore  godt  for,  fremgår  imidlertid  ikke 
af  beskrivelsen.  Dr.  Gron  gor  opmærksom  på,  at  et 
lignende  instrument  findes  blandt  italieneren  Lan- 
franchis  (o.  1300)  redskaber  (s.  4]). 

Ansigtssygdom.  Om  biskop  Gudmund  hedder  det, 
at  han  havde  (varige)  smærter  i kinden  (den  hojre) 
nedenfor  ojet.  Det  har  vel  været  smærtefulde  træk- 
ninger. Værre  mén  i ansigtet  har  den  jotr  været,  der 
etsteds  omtales  (helbredet  ved  en  helgen);  ordet  be- 
tyder egenlig  'kindtand’,  og  det  forekommer  mig,  at 
der  her  må  være  tale  om  en  kræft-  eller  lupuslig- 
nende sygdom  (et  dtumein , som  denslags  sygdomme 
kaldtes,  egl.  ’om-sig-ædende  mén’).  — Etsteds1)  om- 
tales et  ’hovedmén’,  hvorved  et  ben  løsnedes  i ho- 
vedet, men  yderligere  beskrivelse  gives  ikke. 

Øjensygdomme  omtales  meget  hyppig  både  i de 
islandske  helgenlævneder  og  ikke  mindre  i de  danske. 
Eorholdene  på  en  islandsk  gård  og  vel  også  i de 


b Biskupas.  I,  1 96 — 97. 

andre  nordiske  landes  gårde  var  med  deres  køkken-  og 
opvarmningsforhold  meget  ugunstige,  ikke  mindst  for 
kvindernes  vedkommende,  for  synets  fulde  bevarelse. 
Der  tales  overmåde  hyppig  om  'sure’  Ojne,1)  svage, 
blinde  og  halvblinde  ojne,  for  ikke  at  tale  om  storre 
eller  mindre  smærter  i ojnene,  der  ofte  siges  at  være 
kommen  ganske  pludselig.  I en  dansk  legende  nævnes 
»ulcus  in  oculo«.2)  Også  her  tales  der  om  læger,  der 
skulde  forstå  sig  på  øjensygdomme,  og  som  gjorde, 
hvad  de  kunde,  men  det  hjalp  ikke  (i  det  omtalte 
tilfælde).  1 et  gammelt  digt  fra  o.  1200  findes  et 
mærkeligt  ord  drer;  sætningen  lyder:  »næppe  ser  de 
mænd,  der  lider  af  drer,  alt,  som  det  er.«  Man  har 
formodet,  vistnok  med  rette,  at  hermed  menes  stær, 
idet  drer  (egl.  'det  nedfaldende’)  synes  at  være  en 
oversættelse  af  det  lat.  gutta.  Dette  er  ret  interessant. 

Endelig  forekom  det  i oldtiden  naturligvis  meget 
ofte,  at  ojnene  kom  til  at  lide  ved  hug  og  stik,  og 
flere  gange  omtales,  at  ojnene  blev  stukne  ud.  Et  af 
de  mest  bekendte  eksempler  er  Magnus  d.  blinde. 
Ojnene  blév  da  f.  eks.  ligefrem  sprængte  ud  med  en 
træpind.  ’Den  blinde’  findes  hyppig  som  tilnavn. 

Skelen  er  noget,  der  hyppig  antydes,  og  der  er 
ikke  få,  der  fik  deres  tilnavn  deraf. 

Lægemidler  omtales  så  godt  som  ikke;  at  folk  med 
svage  ojne  helst  holdt  sig  i halvmorke,  følger  af  sig 
selv  (det  bliver  en  enkelt  gang  omtalt,  at  lyset  blev 
holdt  ude  ved  hjælp  af  tæpper).  1 Kongespejlet  om- 

J)  Herved  antydes  »kronisk  kon junktivitis«  (Gron).  »Røgblind«  be- 
tyder kun  'momentant  blændet  af  røg'. 

-)  Gertz:  Vitæ  255. 

tales,  at  sperma  ceti  (isl.  hvalsauki,  da.  hvalsøky,  di- 
rekte oversættelse  af  det  lat.  udtryk,  jfr.  drer  ovf.)  er 
godt  »mod  [syge]  ojne,  spedalskhed  m.  m.«. 

Tandpine  omtales  yderst  sjælden.  En  kone  næv- 
nes,1) der  fik  smærter  i kindtænderne,  og  én  af  dem 
blev  næsten  løs,  så  at  hun  intet  kunde  tygge,  og 
smærter  havde  hun  i ansigtet.  Det  påfaldende  ringe 
antal  af  tandpinetilfælde,  som  den  gamle  litteratur 
antyder,  står  i bedste  samklang  med  de  sjælden  gode 
tandsæt,  som  stenaldersfolket  ses  at  have  haft  (se 
ovf.),  og  det  er  vel  på  grund  af  den  samme  eller  lig- 
nende levevis  og  næringsmidler,  man  i bægge  tilfælde 
har  ret  til  at  forudsætte. 

Langt  hyppigere  nævnes  ’halsmén’,  halsonder,  som 
bylder  i halsen  ( kverkamein , kverkasullr)',  en  enkelt 
person  (præst)  nævnes,  der  led  af  et  kronisk  halsonde, 
så  at  han  næsten  ikke  kunde  tale  eller  hoste  for 
smærte  og  ikke  få  nogen  mad  ned.  Ved  et  andet  til- 
fælde svulmede  halsen  op,  og  følgerne  var  de  samme. 
1 disse  og  lignende  tilfælde  er  der  vel  tale  om  bylder 
indvendig  i halsen.  Et  sværere  tilfælde2):  både  hoved 
og  hals  svulmede  op,  svælget  rådnede,  så  at  både 
materie  og  døde  kødtrævler  udstødtes  af  de  indven- 
dige sår;  så  tilfojes  der,  at  »man  ikke  mente  at  kunne 
(forstå  sig  på  at)  gore  noget  videre  derved«  — hvor- 
for en  helgen  måtte  påkaldes;  3 dage  efter  var  ved- 
kommende rask. 

I forbindelse  hermed  skal  nævnes,  at  også  drøbelen 
tør)  kunde  blive  for  stor  og  genere.  Da  skar  man 


*)  Biskupas.  I,  195. 

2)  Biskupas.  I,  189 — 90. 

den  af.  Om  den  bekendte  Erik  jarl  (d.  o.  1022)  for- 
talte traditionen,  at  han,  for  han  skulde  begive  sig 
på  Romarejse  (eller  efter  en  sådan),  lod  sin  drøbel 
skære,  men  lægen  var  ikke  heldig,  og  det  blødte  så 
stærkt,  at  Erik  døde  deraf;  dette  skete  rigtignok  i 
England,  men  uden  tvivl  kendtes  operationen  også  i 
Norden. 

Sygdomme  i genitalia  omtales  i det  hele  meget 
sjælden,  og  der  er  ikke  tale  om  nogen  veneriske 
sygdomme.  Der  tales  om,  at  skopin  (0:  penis  med 
scrotum  og  testikler)  engang  svulmede  stærkt  op  på 
en  mand,  men  nærmere  beskrivelse  mangler.  Om  en 
anden,  der  led  af  ojensygdom  og  fodskade,  fortælles 
noget  lignende,1)  at  hans  genitalia  svulmede  op,  så  at 
han  måtte  anbringe  et  stykke  toj  neden  under  dem 
»til  lettelse«,  ti  han  syntes,  at  de  ellers  vilde  slides 
af.  Efter  at  have  påkaldt  en  helgen  hedder  det,  at 
»den  testikel,  der  smærtede  stærkest  og  hang  længst 
ned,  var  kommet,  mærkede  han,  op  i bugen  — og 
således  har  det  altid  været  siden«.  Hos  en  tredje 
svulmede  testiklerne  så  stærkt,  at  »de  at  se  på  ikke 
var  mindre  end  testiklerne  på  en  toårs  tyr«.2)  Fra 
Danmark  omtales  en  præst,  der  var  »calculosus  et 
doloroso  tumore  gravatus  in  testibus«.3) 

Et  eksempel  på  sten  ( steinn , steinsott ),  og  hvorledes 
den  blev  opereret,  er  ovf.  omtalt  (s.  1 3).  Sten  nævnes 
flere  gange.  Den  nysnævnte  præst  var  »calculosus«; 
et  andet  eksempel  kendes  fra  Danmark:  sanatus  est 

J)  Biskupas.  I,  614. 

2)  Biskupas.  I,  61  y 

8)  Gertz:  Vitæ  244. 


puer,  qui  habebat  calculum.1)  Fra  Island  kendes  føl- 
gende (foruden  det  nævnte).  En  ung  mand  led  af 
sten,2)  der  lå  i uringangen  og  stansede  urinen,  så  at 
han  var  nær  ved  døden.  Kort  efter  en  helgenpåkal- 
delse flød  stenen  ud  af  lemmet,  ikke  mindre  i stør- 
relse end  en  bonne;  helgenens  søsterson,  biskop  Påil, 
viste  stenen  den  ære  at  lade  den  indfatte  i sit  finger- 
guld. Stranguri  og  hæmaturi  omtales  hos  én3);  han 
lå  længe  (6  uger);  endelig  blev  han  rask,  efter  at  der 
et  par  gange  var  udtomt  friskt  og  koaguleret  blod 
(blob  ok  b lobli f rar). 

Broktilfælde  omtales  sjælden.  Etsteds  i en  helgen- 
saga4) nævnes  en  mand,  hvis  »bug  var  slidt«  {s Ilta, 
slitna  er  det  konstante  udtryk;  subst.  kvibslit  = brok, 
et  andet  klassisk  navn  er  haull),  og  ’småtarmene’  var 
sunkne  ned.  Mere  står  der  ikke.  Den  bekendte  bi- 
skop Laurenzius  (14.  årh.)  siges  engang  at  have  rejst 
sig  op  fra  sit  sæde  meget  hurtig,  og  »deraf  fik  han 
den  sygdom,  som  han  aldrig  siden  blev  af  med,  nem- 
lig ’småtarmemén’«.5) 

Spedalskhed  var  i oldtiden  over  hele  Norden  — som 
andre  steder  og  senere  — en  ret  udbredt  sygdom. 
De  dårlige  hygiejniske  forhold  måtte  begunstige  dens 
udbredelse.  Den  omtales  da  også  ret  hyppig  både  i 
danske  helgenlegender  (lepra,  leprosus)  og  i de  island- 
ske. Det  norsk-islandske  ord  derfor  er  lik^rd  med  adj. 

b Gertz:  Vitæ  275. 

‘2)  Biskupas.  I,  310. 

3)  Biskupas.  1,  383. 

4)  Biskupas.  1,  208. 

5)  Biskupas.  I,  825. 


likprdr ; det  betyder  egenlig  ’legems-harskhed’.1)  Del 
ældste  eksempel  og  selve  dette  ord  (som  tilnavn)  findes 
i Ljosvetningasaga  (midten  af  11.  årh.).  1 sig  selv  er 
sygdommen  sikkert  ældre.  Det  er  muligt,  at  et  tilnavn 
som  skrofi  (9.  årh.)  indeholder  et  endnu  ældre  vidnes-  • 
byrd;  det  synes  at  betyde  ’den,  der  er  hullet,  svamp- 
agtig, poros’  — hvilket  vilde  passe  fortræffelig  til 
udseendet.  I det  14.  årh.  regnes  sygdommen  blandt 
andre  almindelige  sygdomme. 

Den  spedalskes  hjælpeløshed  er  udtrykt  ved  Gula- 
tingslovens  bestemmelse  om,  at  ved  udbud  til  leding 
er  de  spedalske  blandt  dem,  der  ikke  talte  med. 

Sygdommen  omtales,  som  antydet,  hyppig,  både  i 
danske  jærtegn  — deriblandt  findes  et  eksempel  fra 
Gulland  — , i de  uhistoriske  og  historiske  sagaer  og 
islandske  helgeners  jærtegnslister. 

Til  beskrivelsen  af  den  hører,  at  den  syge  får  mange 
sår  på  sit  legeme,  at  han  fra  isse  til  fod  er  lutter 
ujævnheder  og  knuder. 

En  sygehistorie  lyder2):  En  tjænestekarl  var  så  spe- 
dalsk, at  hele  hans  legeme  var  hvidt  af  ujævnheder, 
men  under  dem  var  der  vand  og  ond  vædske,  så  at 
klæderne  under  ham  blev  våde  deraf.  Her  findes  et 
middel  anvendt,  idet  den  syge  bliver  oversmurt  med 
olje  (som  Gudmund  d.  hellige  havde  viet).  Konge- 
spejlet nævner  spermacet  som  middel  mod  sygdom- 
men. At  sygdommen  ansås  for  smittende,  synes  at 


')  Hvorvidt  ordet  horundfall  betyder  det  samme,  finder  jeg  tvivlsomt. 
a)  Biskupas.  I 456. 

fremgå  af  et  af  Grøn  fremdraget  sted  i et  norskt  do- 
kument fra  14.  årh.  Når  en  sygdom  beskrives  således1): 
»Han  blev  grebet  af  det  mén,  at  hans  legeme  blev 
besat  med  en  ujævnhed  (hryfi,  af  hrjufr  ’ru’)  og  væ- 
skende  udslet  ( oj>veri ) med  megen  klø  og  svie,  så  at 
han  ikke  kunde  holde  sig  rolig.  Hans  legeme  var  at 
se  på  som  var  der  blære  ved  blære  fra  isse  til  fod«, 
og  så  svulmede  hans  ansigt  op,  så  at  man  knapt  kunde 
se  øjnene,  så  kan  der  her  næppe  være  tale  om  et 
tilfælde  af  spedalskhed  tiltrods  for  brugen  af  ordet 
hryfi",  her  er  det  vistnok  prurigo,  der  menes.  Det  ord, 
som  her  bruges,  behøver  nemlig  ikke  nødvendigvis  at  be- 
tyde spedalskhed,  eftersom  der  findes  et  sted,  der  lyder 
således:  »så  også  med  hryfi,  dersom  den  er  meget 
svær,  bliver  den  næsten  til  spedalskhed,  og  trænger 
til  at  der  bliver  meget  gjort  derved,  dersom  det  skal 
hjælpe«.  Dette  står  ganske  vist  i en  prædiken.  Et  an- 
det sted  i samme  findes  tik[>rdir  'spedalske'  ved  siden 
af  hrjåfir  ’ru’.  Adjektivet  hrjufr  findes  i andre  oldger- 
manske  sprog  som  gengivelse  af  leprosus  (et  steds  i 
en  legende  hedder  det:  »den  dreng  som  led  af  den 
værste  spedalskhed,  så  at  hans  hele  legeme  var  fuldt 
af  materie  og  ’ru’«.)  Således  er  der  vel  næppe  tvivl 
om,  at  ordet  også  på  Island  (og  i Norge)  er  blevet 
brugt  om  spedalske.  Den  anførte  sygdomsbeskrivelse 
anfører  Gron  under  sin  behandling  af  fnat,  og  mener, 
at  det  her  drejer  sig  om  et  tilfælde  af  et  akut, 
universelt  ekzem. 

Som  bekendt  er  det  denne  sygdom,  spedalskheden, 


*)  Biskupas.  1 181. 

til  hvis  helbredelse  man  først  opførte  sygehuse,  hospi- 
taler; af  dette  ord  fik  sygdommen  så  sit  senere  alminde- 
lige navn  (spedalsk;  også  trængt  — ialfald  for  en  tid  — 
ind  i islandsk:  s piteis  km\  spitelska).  Spedalskhedshospi- 
taler — der  især  stod  under  St.  Jorgens  beskyttelse 
- — oprettedes  i Danmark  o.  1200,  i Norge  nævnes 
»syge  mænds  hospital«  først  år  1266;  »lærde  mænds 
hospital«  nævnes  oprettet  på  Island  1308,  men  vir- 
kelige spedalskhedshospitaler  blev  først  oprettede  på 
Island  1652. 

Det  skal  hertil  fojes,  at  når  det  om  den  gamle  bi- 
skop Gizur  (d.  1118)  hedder,  at  der  kom  sår  overalt 
på  hans  legeme  med  store  smærter,  kan  der  vist  ikke 
være  tale  om  andet  end  en  eller  anden  ondartet  hud- 
sygdom (ikke  lepra,  endnu  mindre  en  venerisk  syg- 
dom). 

Andre  hudsygdomme.  Fnat  har  sikkert  fra  ur- 
gammel tid  været  kendt  i Norden;  den  bærer  det 
betegnende  navn  kidhi' klø’.  Sygdommen  omtales  yderst 
sjælden,  rimeligvis  fordi  den  ikke  er  blevet  regnet 
for  så  meget.  Når  Gron  i den  omstændighed,  at  det 
nogle  gange  omtales  at  man  lod  sig  klø  ved  sænge- 
tide,  vil  se  et  bevis  for  en  udbredelse  af  denne 
sygdom,  kan  jeg  ikke  være  enig  med  ham.  Alle  de 
steder,  der  anføres  i Vigfussons  ordbog  (og  som 
Gron  støtter  sig  til),  går  ud  på,  at  det  kun  er 
foden,  der  bliver  kløet,  og  der  er  i reglen  tale  om 
fornemme  folk;  Vigfusson  forklarer  sagen  ganske  an- 
derledes: »the  ancients  seem  to  have  had  their  feet 
rubbed  in  bed  in  order  to  bring  on  sleep«.  Det  fore- 
kommer ikke  usandsynligt,  at  man  i oldtiden  i de 

bedre  krese  har  skammet  sig  for  at  lide  af  fnat,  lige- 
som tilfældet  senere  har  været  og  er  nutildags  på 
Island. 

Så  er  der  en  sygdom,  der  kaldes  reform r (eller  i piur. 
reformar ) eller  reformasott.  Den  nævnes  kun  én  gang. 
Den  unge  Magnus,  son  af  Harald  hårdråde,  døde  af 
denne  syge  (1069),  efter  at  have  ligget  syg  i nogen 
tid.  Hermed  menes  utvivlsomt  ringormelidelse  (herpes 
tonsurans).  Dr.  Gron  antager,  at  denne  lidelse  næppe 
har  været  den  egenlige  årsag  til  Magnus’  død,  men 
at  en  anden  sygdom  har  stødt  til.  Dette  ref  har  sikkert 
intet  med  dyrenavnet  at  gore,  men  er  vist  identisk 
med  ’ring’,  jfr.  et  norsk  dialekt-verbum  revja  'hvirvle, 
danne  små  ringe  eller  cirkler’. 

Kopper.  Bola,  bolnasott  er  det  almindelige  navn 
herfor  (bola  = ’lille  knop’).  Denne  sygdom,  der  aldrig 
nævnes  eller  antydes  i de  islandske  slægtsagaer,  næv- 
nes først  for  Islands  vedkommende  i de  islandske 
annaler,  ved  år  1240,  og  kaldes  bolnasott,  undertiden 
med  tilføjelse  af  »den  første«.  At  den  er  kommen 
ved  smitte  udefra,  er  naturligvis  utvivlsomt,  men 
hvorfra  siges  der  ikke.  Derimod  hedder  det  udtryk- 
kelig om  den  i annalerne  sidste  nævnte  epidemi,  1 379, 
at  der  kom  6 skibe  fra  Norge  og  deri  koppesygdom, 
og  ligeledes  udtrykkelig,  at  da  grasserede  denne  syg- 
dom i Norge.  Desuden  var  der  koppeepidemi  på  Is- 
land i årene  1291,  1310  og  1347,  altså  med  temlig 
lange  mellemrum.  Om  nogle  af  dem  gives  nærmere 
oplysninger,  at  de  »gik  over  hele  landet  og  at  en 
mængde  folk  døde  deraf«,  især  unge  folk  (som  det  1 
en  kilde  fremhæves);  i et  enkelt  tilfælde  hedder  det, 

at  folk  »rådnede  op«.  Epidemien  1347  beskrives  i en 
annal  udførlig  således:  »Den  fjærde  koppeepidemi 
over  hele  landet,  så  voldsom,  at  ingen  var  så  gammel, 
at  han  kunde  huske  noget  lignende;  man  anslog  at 
der  døde  omtrent  480  mennesker  (på  hvert  af  et  par 
nærmere  betegnede  områder).  Sygdommen  rasede  i 
dette  år  på  sydlandet,  men  året  efter  på  nordlandet; 
den  angreb  næsten  hvert  menneske  under  40  år  og 
mange  ældre,  og  endogså  de  born,  som  døende  mødre 
bragte  til  verden,  var  befængte  med  sygdommen«. 
Om  nogen  lægemidler  eller  forsøg  på  at  stanse  ud- 
bredelsen er  der  aldrig  tale. 

Hvorvidt  det  kan  antages,  at  mæslinger  har 
været  kendt  i oldtiden  i Norden,  er  meget  tvivlsomt. 
Der  findes  et  sygdomsnavn:  kreffiusott,  et  ord  som  i 
nyere  norsk  bruges  om  mæslinger;  men  det  er  sikkert, 
at  på  Island  har  ordet  ikke  haft  den  betydning,  men 
vistnok  betydet  impetigo  (variolæ  spuriæ,  Gron  s.  89). x) 
Ordet  findes  i en  annal  ved  året  1389  (og  det  til- 
føjes at  der  døde  mange);  når  der  i andre  recensioner 
her  omtales  sott  eller  kynjasott  ('underlig  sygdom’), 
er  det  tvivlsomt,  om  der  menes  det  samme.  Imidler- 
tid viser  stedet  navnets  eksistens.  1 senere  tider  næv- 
nes samme  epidemi. 

Nutildags  kaldes  fåresyge  hettusott  på  Island.  En 
sygdom  af  dette  navn  — hvis  etymologi  taler  for  at 
der  virkelig  menes  fåresyge,  af  hetta  ’en  hætte’,  på 
grund  af  hovedets  uformelige  skikkelse  under  syg- 
dommen — nævnes  i annalerne  (og  Sturlungasaga) 


9 I et  moderne  lægevidenskabeligt  skrift  hedder  det,  at  ordet  især 
bruges  om  udslet  i hovedet. 

ved  1231,  uden  nærmere  beskrivelse.  Derimod  tindes 
ved  år  1313  i en  yngre  annal  følgende  interessante 
bemærkning:  »Da  gik  der  også  en  sygdom  vide  om 
land  på  forskellig  måde,  der  var  én  (der  menes  må- 
ske 'måden’,  uagtet  syntaksen  peger  på  'sygdom’),  at 
den  ikke  gik  længere  ned  end  til  brystet;  den  syg- 
dom kaldte  Grim  d.  unge1)  for  hettusott;  nogle  blev 
så  hovne  over  brystet,  som  det  kunde  være  én  eneste 
sten  (at  føle  på)«. 

Erysipelas,  rosen,  hedder  nu  til  dags  på  Island 
heitnakona  eller  heimakoma,  hvilket  sidste  vel  er  det 
rigtige,  det  betyder  da  'en  sygdom,  man  får  i hjemmet’. 
Et  gammelt  navn  for  denne  sygdom  synes  drnusott  at 
være;  det  styrkes  ved,  at  det  hedder  at  Snorri  Sturlu- 
son  engang  på  altinget2)  »fik  drnusott,  så  at  han  ikke 
kunde  gå«.  Her  er  der  dog  mulig  tale  om  phlebitis 
Ordet  afledes  af  ama  'et  slags  orm'  og  står  mulig  i for- 
bindelse med  amumabkr  (udtalt  dnu)  = regnorm.  løvrigt 
omtales  ikke  denne  sygdom.3) 

Ignis  sacer  (»den  hellige  ild«)  omtales,  såvidt 
vides,  kun  i Danmark,  hvad  der  jo  på  grund  af  syg- 
dommens årsag  (meldroje  i kornet)  er  forståeligt  nok. 

Denne  var  en  præst,  der  døde  1310;  han  kan  altså  ikke  have 
brugt  navnet  om  den  sygdom,  der  grasserede  1313. 

2)  Sturlungas.  I.  411. 

3)  Jeg  benytter  lejligheden  til  at  omtale  den  farkonasott,  der  siges  i 
Flatøannalen  ved  år  1240  at  være  kommen  til  Island.  Det  er  jo 
i dette  år,  at  den  første  koppeepidemi  kom  til  Island.  Jeg 
antager,  at  det  netop  er  denne,  der  menes  med  farkonusott;  det 
er  en  kvindelig  passager,  der  har  medbragt  den.  F'latøannalen  kom- 
pilerer ofte  uden  kritik;  dens  udarbejder  fandt  de  2 navne  i for- 
skellige annaler  og  trode,  at  der  var  tale  om  to  forskellige  syg- 
domme. 


Således  omtaler  Saxo  denne  sygdom  et  par  gange, 
men  uden  at  beskrive  den  nojere  (en  mand  har  den 
i næsen,  en  anden  et  steds  i legemet)1);  i danske  hel- 
genlegender omtales  den  også  et  par  gange  (en  kvinde 
»fortæredes  af  den  hellige  ild  i en  del  af  sit  legeme«2); 
en  mand  fra  Skåne3)  led  hårdt  deraf  i tungen  »så 
han  næsten  var  død  deraf«;  ved  helgenens,  Vilhelms, 
hjælp  helbrededes  han;  »den  hellige  ild  slukkedes 
pludselig,  og  der  gik  hul  på  bylden  i munden,  og  ud 
flød  materie  blandet  med  blod,  som  om  der  var  nogen, 
der  trykkede  tungen  med  fingrene«.  Endnu  et  til- 
fælde omtales.  Om  disse  3 tilfælde,  som  hverken  om- 
tales af  Ehlers  eller  Gron,  må  jeg  overlade  dommen 
til  sagkyndige. 

Endelig  skal  skor  bu  g,  skyrbjugr,  kort  omtales.  Ordet 
antages  ved  folkeetymologi  at  være  omdannet  af  scor- 
butus  (der  igen  skal  hidrore  fra  et  ord,  der  genfindes  i 
dansk:  skurv -);  dette  forekommer  dog  noget  tvivlsomt; 
ordet  er  vist  et  gammelt  nordisk  ord.  Sygdommen,  der 
betegnes  derved,  er  sikkert  nok  gammel.  Det  er  ikke 
mærkeligt,  at  første  gang  den  omtales  i den  gamle 
litteratur,  er  det  netop  hos  en  mand  på  en  sørejse  i 
10.  årh.  Et  navn  må  sygdommen  have  haft,  og  noget 
andet  end  dette  kendes  ikke.  Skulde  ikke  skyr  stå  i 
forbindelse  med,  at  man  antog,  at  den  hidrorte  fra 
for  megen  nydelse  af  skyr  (oplagt  mælk,  sur  mælk) 
jfr.  ovf.,  som  man  har  haft  med  sig  på  rejser,  fordi 
den  ikke  var  så  udsat  for  at  fordærves?  På  nævnte 


vj  Dr.  Ehlers  mener  (Ignis  sacer,  1895,  s.  32),  at  hermed  menes  hen- 
holdsvis rosen  og  senil  gangræn. 

2)  Gertz:  Vitæ  357. 

8)  Sst.  358. 

sted  forudsættes,  at  sygdommen  kunde  være  dødelig, 
løvrigt  omtales  skorbug  kun  et  par  gange;  det  ene 
sted  siges  den  at  have  bredt  sig  over  kroppen,  idet 
også  benene  hovnede  op1);  det  andet  sted  hedder)  det, 
at  »biskop  Arne  (på  sin  Norgesrejse)  led  megen  nød 
med  hensyn  til  levnedsmidler,  og  han  fik  megen  skor- 
bug i munden,  så  han  havde  færre  kindtænder  hjem 
end  hjemmefra;  dog  blev  han  rask,  da  han  kom  til 
Norge« . 

Indre  sygdomme.  Det  er  ovf.  blevet  nævnet,  at 
sygdomme,  der  var  folk  uforklarlige  og  som  ytrede 
sig  som  mathed,  sløvhed  og  som  sikkert  også  var  led- 
saget af  feber,  kaldtes  krom ; dertil  verbet  at  kremjask. 
Det  var  ikke  så  underligt,  at  man  antog,  at  sådanne 
sygdomme  berode  på  trolddom15)  og  følgelig  anvendte 
trolddom  imod  den.  Som  oftest  er  der  vel  tale  om 
tuberkulose  eller  nyrebetændelse  eller  hysteriske  syg- 
domme. Særlig  fremhæves  som  symptom  en  meget 
stærkt  udviklet  afkræftelse,  mathed  i alle  lemmer, 
mangel  på  madlyst  og  sovnløshed.  Den  slags  syg- 
domme kaldes  også  simpelthen  sott  'sygdom’  (altså 
ensbetydende  med  krom).  Dette  findes  meget  hyppig 
i helgenlegender,  både  islandske  og  danske  (mulier, 
omni  membrorum  officio  destituta  — en  sygdom,  der 
havde  varet  i 12  år;  usu  membrorum  destitutus,  de- 
bilis membris  et  quasi  freneticus,4)  osv.).  Det  er  muligt 
og  rimeligt,  at  flere  forskellige  sygdomme  skjuler  sig 


!)  Biskupas.  I.  780. 
a)  Sst.  78 1 . 

;t)  Trolddomssygdom,  gørningasott,  som  det  kaldtes. 

4)  »En  kvinde,  berøvet  sine  lemmers  hele  virksomhed«,  »berøvet  bru- 
gen af  sine  lemmer«,  »svag  af  lemmer  og  ligesom  gal«. 

under  disse  betegnelser  (lamhed  er  vel  ment  i flere). 
De  islandske  udtryk  er  i reglen  mere  bestemte.  En 
sygdomsbeskrivelse  lyder1):  »En  gift  kone  blev  syg  og 
sængeliggende;  hun  kunde  ikke  gå  og  knap  sidde  og 
var  næsten  kraftesløs  i alle  lemmer,  og  hun  havde 
jævnlig  smærter«,  og  således  havde  hun  ligget  i 6 
vintre.  At  komme  nærmere  ind  herpå  vilde  knap 
kunne  føre  til  nogen  sikker  opfattelse.  Vi  vil  derfor 
gå  over  til  de  mere  bestemt  antydede  sygdomme. 

Lunge-  og  brystsygdomme  har  uden  tvivl  været 
ret  hyppige  i oldtiden,  tildels  på  grund  af  boligernes 
slette  hygiejniske  forhold;  men  det  er  let  at  forstå, 
at  de  har  været  mest  udbredte  blandt  tyende  og 
småkårsfolk,  der  jo  i reglen  ikke  omtales.  Derfor  er 
de  i litteraturen  nævnte  tilfælde,  der  her  kommer  i 
betragtning,  forholdsvis  få.  Saxo  nævner  etsteds  en, 
der  led  af  »vitiati  pulmonis  languor«,  hvilket  af  Gron 
er  udlagt  som  brystsyge.  Lungeaffektion  menes  vist 
med  den  sygdom,  der  betegnes  som  »svært  og  farligt 
mén  indenfor  ribbenene«,2)  og  ikke  mindre  »et  ind- 
vendigt mén«  en  mand  havde  haft3)  i 30  år,  med 
store  smærter  og  blodopspytning;  et  andet  steds  siges 
det  rigtignok  at  dette  indvendige  mén  var  en  bug- 
byld’.  (Er  her  tale  om  en  ekinokok?)  Der  omtales 
desuden  "sting’  ( stingi ),4)  som  hos  en  person  siges  at 
have  været  meget  voldsom,  så  at  han  knap  kunde 
trække  vejret;  smærterne  var  stærkest  i den  venstre 

*)  Biskupas.  I,  351. 

2)  Biskupas.  I,  305. 

3)  Sst.  323. 

4)  Biskupas.  I,  182. 

side  og  i brystet;  Gron  antager,  at  der  her  er  tale 
om  plevrodyni.  Sygdommen  siges  at  være  kommen 
ganske  pludselig,  ligesom  tilfældet  var  med  hovdingen 
Hermund  (ved  midten  af  det  n.  årh.),  der  pludselig 
blev  overfalden  af  »sting  under  armen«  (pneumoni?), 
hvorefter  han  kort  efter  døde.1)  Det  samme  må  vist 
menes  med  den  i annaler  ved  året  1510  omtalte 
(epidemiske)  ’stingsot’.  Hoste  og  katarr  og  hæshed 
omtales  eller  antydes  flere  gange. 

Indvendige  sygdomme  i bughulen,  vistnok  af  meget 
forskellig  art,  antydes  flere  steder.  Vi  finder  også  her 
tale  om2)  »opblæste«  0:  oppustede  indvolde:  »han 
blev  helt  oppustet,  tyk  som  en  okse«,  hedder  det, 
og  dermed  fulgte  hæftige  smærter;  i dette  tilfælde 
siges  der,  at  han  blev  hårdt  omviklet  med  lærred. 
Om  et  lignende  tilfælde  i Danmark  berettes  der  i en 
legende;  her  er  det  en  kvinde:  »ventrem,  sicut  vidi- 
mus,  adeo  inflatum  habuit  tumoris  magnitudine,  ut 
vix  trium  ulnarum  cingulo  cingeretur«3);  da  hun  var 
blevet  helbredet  (ved  en  helgen)  og  hun  blev  spurgt, 
om  hun  havde  mærket  nogen  bristning  indvendig 
eller  udvendig,  hvorved  væske  eller  materie  kunde 
være  flydt  ud,  nægtede  hun  alt  det  på  det  bestemteste. 
En  sygehistorie  fra  Island  må  her  finde  sin  plads; 
den  er  ret  kombineret4);  en  kvinde  mærkede  store 
smærter  og  ubehageligheder  ’for  brystet’  og  ud  imod 

*)  Bandamannasaga  42. 

2)  Biskupas.  I,  318. 

3)  Gertz:  Vitæ  350;  »hun  havde,  som  vi  så,  en  så  oppustet  bug,  på 
grund  af  en  stærk  ophovning,  at  hun  næppe  kunde  omspændes 
af  et  bælte  på  3 alen«. 

4)  Biskupas.  I,  178. 

den  ene  side;  alle  trode  at  hun  skulde  dø.  Dermed 
fulgte,  at  der  fra  hende  udgik  en  så  stærk  stank,  at 
man  næsten  ikke  kunde  sidde  ved  siden  af  hende  (for 
at  passe  hende).  Hun  kunde  ikke  sove  eller  spise. 
Hendes  fader,  »der  var  en  god  læge«,  undersøgte 
hende  ved  at  føle  på  hende;  så  fandt  han  oven  over 
navlen  ved  ribbenene  til  den  ene  side,  at  der  var  en 
stor  og  frygtelig  svulst;  da  sagde  han:  »hvis  det  her 
galdt  får  eller  kvæg,  vilde  jeg  skære  i det«,  men  nu 
da  det  galdt  et  menneske,  turde  han  »for  gud«  ikke 
gore  det.  Så  fik  hun  mælk,  blandet  med  vand, 
hvori  en  helgens  ben  var  vaskede;  straks  begyndte 
hun  at  »kaste  op  med  megen  stank«;  da  så  fa- 
deren igen  undersøgte  hende,  var  »svulsten  bristet 
og  ophovningen  havde  fordelt  sig  på  3 steder«.  Tre 
dage  efter  var  hun  rask.  Det  forekommer  mig,  at  her 
mulig  er  tale  om  en  ekinokok-svulst;  i flere  andre 
tilfælde,  hvor  der  er  tale  om  en  stærk  opsvulmen, 
er  det  formodenlig  ekinokokker,  det  drejer  sig  om. 
Denne  sygdom  kaldes  nu  altid  sullaveiki  (af  sulir,  den 
vandfyldte  blære),  men  sulir  er  så  overmåde  flertydigt, 
at  det  er  vanskeligt  at  bestemme,  hvad  der  på  ethvert 
sted  menes,  når  ingen  nærmere  angivelse  følger. 

Blodgang.  Et  gammelt  ord  for  denne  sygdom 
har  mulig  været  utsott  (egl.  'sygdom,  der  søger  ud’, 
der  bruges  til  at  gengive  dysenteria).  Men  ligeså 
sikkert  er  det,  at  det,  og  måske  hyppigst,  er  blevet 
brugt  om  diarré.  Det  hedder  etsteds  om  en  'kvinde, 
hvis  fødder  var  krumme,  så  at  hun  ikke  kunde  gå:1) 


*)  Biskupas.  I,  193. 


4 3 


»Dørmød  fulgtø,  at  hun  bøstandig  havdø  øn  så  statik 
’udsot’,  at  hun  ikkø  kundø  liggø  på  klædør  (sængøtoj), 
møn  hun  biøv  bundøn  i askø  (o:  undørlag  af  askø) 
ligøsom  små  born«.  Hør  ør  dør  sikkørt  talø  om  stærk 
diarré.  1 danskø  jærtøgn  omtaløs  dysøntøri;  Saxo  om- 
talør blodgang  i Ragnar  lodbrogs  hær,  »dør  gjordø 
døt  af  mød  dø  fløstø«;  døt  latinskø  udtryk  lydør: 
»laxi  vøntris  profluvium«  (» udflod  af  øn  løs  mavø«). 
Når  døt  i øn  jærtøgnshistoriø  om  øn  »udønlandsk« 
mand  fortælløs,  at  han  »gik  blod«  øn  gang  i løbøt 
af  hvør  14  dagø  og  var  møgøt  mødtagøt  høraf  og 
havdø  ingøn  mønnøskølig  kulør  (i  ansigtøt)1)  mønøs 
hørmød  næppø  blodgang. 

Gulsot  (gulusott)  blivør  øn  ønkølt  gang  omtalt,  i 
bøskrivølsøn  af  kong  Knud  døn  storøs  sidstø  sygdom; 
i Knytlingasaga  høddør  døt:  »da  fik  han  sygdom  og 
døt  bøgyndtø  mød  døt  som  kaldøs  gulsot«,  møn  han 
lå  længø  indøn  han  dødø.  Jøg  tror  ikkø  at  hør  ør 
talø  om  andøt  ønd  gu/a  = gul  farvø. 

Til  alt  døttø  skal  fojøs,  at  når  dør  øn  ønkølt  gang2) 
taløs  om  ’hjærtøværk’  ( hjartverkr ),  som  mangø  biøv 
sygø  af  (øt  slags  øpidømi),  kan  man  ikkø  tillæggø 
døttø  nogøn  bøtydning,  da  sammø  sygdom  i andrø 
parallølø  kildør  ikkø  kaldøs  sålødøs.  Møn  navnøts  til- 
stødøværølsø  visør,  at  dør  var  nogøt,  dør  kaldtøs  så- 
lødøs, udøn  at  dør  nu  kan  givøs  øn  nærmørø  forkla- 
ring døraf. 

’)  Biskupas.  I,  317 — 337.  Når  Gron  har  forstået  beretningen  som 
om  der  her  var  tale  om  blodspytning,  kan  jeg  ikke  se,  at  de 
er  rigtigt;  jfr.  udtrykket  'at  gå  blod’. 

2)  Fornmannasogur,  V,  324. 

Dyspepsi  omtales  meget  sjælden.  Et  karakteristisk 
eksempel  herpå  haves  dog  i en  skildring  af  et  bryllups- 
gilde i 1 1 91).  Blandt  de  indbudte  var  en  hovding,  hvis 
ånde  siges  at  have  været  meget  ildelugtende  og  ram, 
hvorfor  han  også  blev  genstand  for  en  alt  andet  end 
godmodig  spot.  »Han  var  ikke  stærk  til  at  drikke  og 
var  vanskelig  med  føden;  han  havde  et  indvendigt 
mén  og  var  ikke  meget  ’madhéf;  han  pustede  så 
stærkt,  som  han  havde  kvalme-opstød«.  — Træg  af- 
føring kendes  under  navnet  abbendi.  Ord  som  iftraverkr 
'indvoldsmærter’  og  kvihverkr  eller  kvibsott  findes, 
men  kun  i oversættelser. 

Vattersot,  hydrops  (vatnsott  eller  vatnkalfr)2)  om- 
tales ikke  direkte  i islandske  kilder  (undt.  i over- 
sættelser); i Danmark  nævnes3)  en  »mercenarius  pres- 
biteri  hydropicus«,  og  Saxo  fortæller  om  dronning 
Margrete  (fredkulla),  at  hun  »fik  vattersot,  så  hendes 
ben  svulmede  voldsomt  op,  og  intet  lægemiddel  kunde 
få  bugt  med  den  dødelige  sygdom  (letifera  mortis  ra- 
bies)«. 

Koldfeber,  riftusott,  findes  ikke  omtalt  i inden- 
landske (nordiske)  kilder,  men  kun  i oversættelser; 
rithæsott  kaldes  sygdommen  også  i Harpestræng.  Ordet 
betyder  egl.  'ryste-sygdom'.  Ordet  har  intet  som  helst 
med  hrib  eller  angelsaksisk  hr  få  jan  at  gore,  endnu 
mindre  med  rfåa  i trollrfåa  ’reden  af  trolde’  (jfr.  Gron 
8?).  Det  er  simpelthen  subst.  rfåa  ’rokken,  skælven, 

*)  Sturlungas.  I,  19. 

2)  Et  ord,  der  er  direkte  overført  fra  gammeltysk  (wazzarkalb,  water- 
kalf). 

*)  Gertz:  Vitæ  243. 

frem  og  tilbage’  (hertil  passer  udmærket  andre  udtryk  i 
forbindelse  med  ordet;  verbet  riha  ’bevæge  sig  livlig’, 
f.  eks.  om  ojnene).  Ordet  riha  (subst.)  hedder  således 
endnu  på  Island  (uden  h i forlyd,  som  det  aldrig 
har  haft). 

Epilepsi  (isl.  brotfall,  brotfallssott;  også  nihrfallssott ; 
olddansk  brotfaslling,  verb.  fallos  i brot;  oldsvensk  brut- 
fall ; dette  brot  er  = brud).  Denne  sygdom  omtales 
hyppig.  Nogle  eksempler:  Der  var  en,  der  længe 
havde  lidt  af  sygdommen;  jævnlig  var  han  fuldstæn- 
dig bevidstløs;  engang  under  et  anfald  fik  han  også 
stærke  ojensmærter1);  bægge  dele  helbredede  en  hel- 
gen.— En  1 2 år  gammel  dreng  blev  pludselig  angrebet 
af  den  faldende  syge;  ménet  tiltog  i vinterens  løb, 
så  at  han  i langefasten  fik  det  så  godt  som  daglig; 
om  våren  og  sommeren  blev  det  noget  bedre,  for  så 
om  efteråret  og  vinteren  at  forværres  igen,  og  efter 
et  overstået  anfald  i langefasten  lå  han  længe  som 
død.  Kort  efter,  efter  en  helgenpåkaldelse,  blev  han 
rask2).  — 1 Trondhjem  var  der  en  ung  kvinde,  som 
var  gift  med  en  ung  mand,  for  hvem  hun  havde  for- 
tiet, at  hun  undertiden  fik  epileptiske  anfald.  Men 
en  nat  vågnede  hendes  mand  ved  at  hun  åndede  me- 
get tungt  og  rallede,  bevægede  sig  krampagtig  stærkt 
og  var  uden  bevidsthed.  Da  han  så  senere  spurgte 
hende,  hvor  ofte  hun  fik  disse  anfald,  sagde  hun,  at 
hun  fik  ét  hver  måned,  »men  ingen  lægedom,  læge- 
midler eller  trolddomsmidler  havde  kunnet  hjælpe«3).  — 


*)  Biskupas.  I,  517. 

2)  Biskupas.  I,  380. 

3)  Norsk  Homiliebogf  1 6 1 . 

Fra  Danmark  haves  en  legende  om  en  ung  mand 
Grimolf  (in  claustro  scolaris),  omtrent  1 5 år  gammel, 
morbo  laborans  caduco;  engang  faldt  han  om  med 
fråde  udaf  munden  (»cum  volutaretur  spumans«); 
tænderne  holdt  han  stærkt  sammenbidte,  så  de  måtte 
skilles  ad  med  en  kniv  (for  at  en  helgentands  vand 
kunde  dryppe  ham  i munden);  lidt  efter  kom  han  til 
sig  selv  og  blev  helbredet.1)  En  anden  nævnes  »morbo 
laborans  simili«.  I de  fleste  af  disse  tilfælde  er  der  vel 
tale  om  hysteri.  Endnu  skal  bemærkes,  at  hovdingen 
Torkel  Geitisson  (ca.  1000)  siges  ofte  at  have  fået  brdbasått 
(»pludselig  syge«),  så  at  han  gentagne  gange  måtte  ligge 
hele  dagen2);  sygdommen  beskrives  ikke  nærmere,  men 
der  er  mulig  her  tale  om  etslags  epilepsi. 

Ifølge  norske  love  (Norges  gamle  love  IV,  68)  er 
epilepsi  blandt  de  sygdomme  (foruden  sindsforvirring 
og  det  for  omtalte  horundfall,  der  dog  efter  min  me- 
ning nærmest  betyder  impotens),  der  er  gyldig  grund 
til  at  bryde  et  ægteskabsløfte.  Herved  forklares  den 
fornævnte  trondhjemske  kvindes  læggen  skjul  på  sin 
sygdom. 

Sindssygdomme  omtales  ret  hyppig  og  af  for- 
skellig art.  Stundom  er  der  tale  om  angst  og  frygt- 
som grublen,  hvilket  kan  føre  til  forsøg  på  selvmord 
(som  i det  tilfælde,  der  ovf.  er  omtalt).  I andre  til- 
fælde er  der  tale  om  pludselige  anfald  af  raseri,  så 
at  vedkommende  måtte  bindes.  I et  enkelt  tilfælde 
oplyses3),  at  sygdommen  var  en  kynfylgja,  o:  slægts- 

b Gertz:  Vitæ  3415. 

2)  AustfirSingasogur  63. 

3)  Biskupas.  I,  196. 

sygdom  (arvelighed).  Også  i danske  jærtegnshistorier 
spiller  denne  sygdom  en  rolle.  At  binde  de  rasende 
var  jo  noget,  der  lå  nærmest  for  at  gore  (eller  spærre 
dem  inde,  »bevogtningssygdom«  kaldes  den  da  også  i 
de  islandske  love).  Men  også  andre  midler  omtales  i et 
dansk  jærtegn,  nemlig  prygl,  idet  man  naturligvis  gik 
ud  fra,  at  vedkommende  var  besat  af  en  ond  ånd 
(isl.  djofuloftr,  der  også  forekommer  i isl.  jærtegn); 
det  var  denne,  der  skulde  prygles  ud.  Jeg  hidsætter 
den  karakteristiske  fremstilling1):  »Est  hic  mulier, 
Hestrith  nomine,  que  habens  nimium  appetitum 
edendi  radices  holerum  ingressa  est  hortum  suum  et 
cepit  eas  ab  humo  effodere  et  effosas  avide  corrodere. 
Quod  cum  fecisset,  statim  insiluit  in  eam  spiritus 
malignus  uehementer  discerpens  eam.  Et  ecce  eam 
ligatam  tenemus,  ne  se  ipsam  interficiat  ac  pueros 
suos  strangulet.  Virgis  eam  cedimus  et  majora  flagella 
minamur,  sed  in  hoc  non  proficimus,  immo  magis 
penam  pene  accumulamus« 2).  Denne  pryglemetode 
var  vist  ret  almindelig.  Mere  rationel  fremgangsmåde 
anvendte  den  ovf.  omtalte  Hrafn,  der  »brændte  en 
sindsforvirret  flere  steder  i hovedet«. 

Et  eksempel  på  momentan  sindsforvirring  og  hallu- 

')  Gertz:  Vitæ  547. 

2)  »Her  er  en  kone,  ved  navn  Estrid;  hun  havde  en  voldsom  lyst 
til  at  spise  urterødder  og  gik  derfor  ind  1 sin  have  og  begyndte 
at  grave  dem  op  af  jorden  og  spise  dem  grådigt.  Da  hun  havde 
gjort  det,  for  straks  en  ond  ånd  i hende  og  rev  voldsomt  1 hende. 
Og  se,  nu  holder  vi  hende  bunden,  for  at  hun  ikke  skal  dræbe  sig 
selv  og  kvæle  sine  børn.  Vi  slår  hende  med  stokke  og  truer  hende 
med  storre  hug,  men  vi  kommer  ingen  vegne  hermed;  snarere 
fojer  vi  men  til  mén  derved«. 

cinationer  afgiver  ingen  ringere  end  kong  Sigurd  jor- 
salfar  (d.  1130).  Det  fortælles,  at  forste  gang  sygdom- 
men mærkedes  (således  er  det  vist  at  forstå),  skete 
det  således,  at  han  skulde  til  at  tage  et  karbad;  da 
syntes  han  at  se  en  fisk  svømme  i karret,  og  han  fik 
et  hæftigt  latteranfald,  og  megen  uro  (stundesløshed), 
noget  som  senere  gentog  sig  flere  gange.  Der  med- 
deles flere  eksempler  på  hans  galskab;  engang  kastede 
han  en  herlig  bog,  han  havde  modtaget  som  gave  i 
Miklagård  og  som  var  skrevet  med  guldbogstaver,  i 
ilden  og  gav  sin  dronning  et  ørefigen  og  sagde,  at 
der  stod  gedehorn  ud  af  hendes  pande.  Men  det  la- 
der til,  at  anfaldene  ikke  varede  så  længe.  Det  hed- 
der udtrykkelig,  at  det  var  forst  i Sigurds  senere 
leveår,  at  han  fik  sygdommen,  der  vistnok  hang  sam- 
men med  for  megen  nydelse  af  berusende  drikke. 

Epidemisk  hysteri  synes  antydet  på  Island  i året 
1535  (Isl.  annaler). 

Idioti  bliver  ikke  meget  omtalt.  Dog  haves  der  (i 
Gisle  Surssons  saga)  et  meget  karakteristisk  eksempel 
på  et  ///?,  det  norrone  udtryk  for  »idiot«.  Han  be- 
handledes, hedder  det,  således,  at  der  blev  bundet 
til  hans  hals  en  sten  med  et  hul  i (for  at  han  ikke 
skulde  kunne  løbe  bort)  og  han  bed  græs  ude  som 
kvæg;  han  var  vældig  stor  af  vækst.  Det  antydes  dog, 
at  han  kunde  være  løs  og  skabe  sig,  gore  grimasser 
og  tumle  sig  vildt. 

Her  kunde  der  også  mindes  om  de  unge  mænd, 
der  siges  i deres  ungdom  at  have  »ligget  i ildhuset« 
og  opført  sig  som  idioter  eller  halvidioter;  de  kaldes 
fifl,  men  i de  fleste  tilfælde  rettede  de  sig  og  blev 

udmærkede  mænd.  De  fleste  af  disse  personer  er 
sagnhistoriske,  men  noget  historisk  ligger  sikkert  til 
grund. 

Nogle  bemærkninger  om  den  gamle  bersærker- 
gang kan  her  passende  indskydes.  Ordet  »bersærk« 
betyder  oprindelig  blot  ’en  der  er  klædt  i bjørne- 
skind’, og  var  et  navn  på  således  udrustede  kri- 
gere. Tidlig  fik  det  den  sædvanlige  betydning  ’en 
vild  kriger’,  en  kriger,  der  momentant  blev  greben  af 
vildt  raseri,  eller,  som  den  konstante  beskrivelse  ly- 
der, som  gik  brølende  frem,  bidende  randen  af  sit 
skjold  og  med  skum  om  mundvigene,  slående  alt  ned 
hvad  der  fandtes  paa  hans  vej,  selv  uden  frygt  for 
våben  og  hug  og  med  forøget  styrke,  og  som,  hvis 
der  intet  levende  fandtes,  brødes  med  træer  og  jord- 
faste sten.  Når  så  dette  momentane  raseri  var  gået 
af  ham,  fulgte  der  en  afslappelse  af  hele  legemet. 
Det  ses,  at  der  altid  var  et  eller  andet  udefra,  som 
bragte  personen  til  dette  raseri,  især  en  uvæntet 
modstand.  Sådanne  folk  samlede  sig  i skarer  og  far- 
tede om,  udøvede  skarnstreger  og  var  en  sand  svøbe, 
hvor  de  kom;  de  var  i lige  grad  foragtede  og  frygtede. 
Der  er  dem,  der  har  ment,  at  raseriet  blev  fremkaldt 
ved  ydre  midler,  ved  at  spise  etslags  svamp,  der 
kunde  beruse.  Men  der  foreligger  intet  som  helst 
holdepunkt  for  en  sådan  opfattelse.  Tværtimod.  Og 
raseriet  kan  meget  let  forstås  som  en  psykisk-nervos 
lidelse  eller  affektion,  der  hos  sådanne  halvvilde  men- 
nesker opstod  især  ved  irritation  over  en  modstand. 
At  dette  opfattedes  så,  fremgår  tydelig  af,  hvad  der 
fortælles  om  en  Islænding  o.  1000;  han  fik  lejligheds- 

vis  bersærkergang,  endogså  når  han  selv  mindst  øn- 
skede det,  og  vilde  gærne  blive  befriet  for  dette 
onde. 

5.  Fødsel. 

Selvfølgelig  forekom  det  ofte,  at  barnefødsel  gik 
meget  vanskelig  for  sig.  Allerede  i et  af  Eddadig- 
tene  (Oddrunargråtr)  hører  vi  om  en  sådan;  det 
var  en  tvillingfødsel;  men  den  blev  fremskyndet 
ved  galdersange.  Et  »overtroisk«  middel  antydes  også 
i det  gamle  digt  Fjolsvinnsmål  (olden  lagt  på  ilden). 

1 det  hele  må  det  dog  siges,  at  det  er  meget  sjælden 
at  barnsnød  omtales.  En  kvinde  nævnes1),  som  var 
meget  syg  og  pintes  længe,  så  at  hun  var  døden  nær. 
Så  begyndte  endelig  fødslen,  hovedet  »fødtes«,  men 
så  stansedes  den  ved  skuldrene;  så  varede  det  no- 
get indtil  barnet  (ved  en  helgens  hjælp)  kom  til  ver- 
den; men  det  levede  kun  kort,  hvorimod  moderen 
blev  rask.  I et  andet  tilfælde2)  »fødtes«  hele  barnet 
undtagen  hovedet,  og  det  varede  længe,  inden  hove- 
det fødtes;  barnet  var  mere  dødt  end  levende;  det 
fremgår  ikke  klart,  hvorvidt  det  levede;  døbt  blev 
det.  I en  dansk  legende  hedder  det3),  at  en  kvinde 
led  meget  længe  og  at  barnet  døde  inden  det  fødtes. 
Så  gik  manden  til  et  kloster  og  fik  det  svar,  at  »in 
tali  articulo«  havde  man  ingen  brug  for  lægemidler 
eller  lægebøger  (medicina  vel  scriptum),  men  »guds 
og  helgeners  hjælp«.  1 dette,  som  i så  mange  andre 


x)  Biskupas.  I,  612. 

2)  Biskupas.  I,  617 — 18. 

3)  Gertz:  Vitæ  347. 


tilfælde  var  det  hellig  Vilhelms  tand,  der  gjorde  under- 
værker. Om  en  moder,  der  gav  sit  barn  die  (om  ny- 
født eller  ej,  siges  just  ikke)  hedder  det1),  at  hun  fik 
stærke  smærter  i brystet,  og  da  barnet  vilde  die,  kom 
der  blod  og  ikke  mælk.  Hun  blev  rask  efter  nogle 
dage  (efter  en  helgenpåkaldelse). 

Jordemødre,  eller  kvinder  der  forstod  sig  på  at 
hjælpe  fødende,  har  der  sikker  eksisteret  i gammel 
tid;  det  hed  »at  sidde  over  en  kvinde«  (deraf  det 
nuværende  navn  yfirsetukona,  der  også  er  gammelt). 
Det  hedder  i en  saga2),  at  nabokoner  plejede  at 
bringe  de  barslende  kvinder  føde. 

Hvorvidt  kejsersnit  på  levende  har  været  kendt 
eller  anvendt  er  tvivlsomt.  Sikkert  er,  at  et  sådant 
snit  på  døde  kvinder  forudsættes  som  bekendt  og 
udøvet;  der  findes  en  islandsk  lovbestemmelse  fra 
14.  årh.,  der  forbyder  denne  handling.  Om  et  kejser- 
snit på  en  levende  kvinde  fortælles  kun  i en  sagn- 
historisk saga  (om  Volsung,  en  sagnhistorisk  Macduff), 
hvilket  dog  måske  kan  antyde,  at  det  ikke  helt  var 
ukendt. 

Fosterfordrivelse  findes  antydet  i en  norsk 
bispestatut  fra  14.  årh.  og  en  svensk  lov  (»stryge  sit 
barn  af  sig«).  Dette  kan  man  ikke  tillægge  nogen 
videre  betydning,  når  spørgsmålet  gælder,  hvorvidt 
fremkaldelse  af  abort  har  været  almindelig  i Norden 
eller  ikke,  da  den  nordiske  kirkelige  lovgivning  lige- 
frem optog  fra  den  almindelige  (pavelige)  mange  be- 


*)  Biskupas.  I,  188. 

2)  Austfirftingasogur  [46. 

stemmelser,  der  i og  for  sig  slet  ikke  passede  til  nor- 
diske forhold.  Fosterfordrivelse  er  noget,  der  over- 
hovedet ikke  kan  forenes  med  almindelig  nordisk 
tankegang.  Tværtimod  var  det  en  lykke  at  have  så 
mange  born  som  muligt,  og  historiske  beretninger 
om  forholdene  i det  12.  og  13.  årh.  viser  tilfulde,  at 
kvinder  ikke  følte  nogen  som  helst  skam  ved  at  føde 
udenfor  ægteskab.  Der  er  overflod  af  »løse  forbin- 
delser« og  uægte  born.  Det  følger  af  sig  selv,  at  i 
tidligere  tider  var  følelsen  af  »skam«  sikkert  endnu 
mindre.  Der  kan  findes  eksempler  på,  at  en  fader 
blev  vred,  hvis  hans  datter  »faldt«  for  en  lavættet 
mand,  og  barnet  kunde  da  måske  blive  »sat  ud«. 
Men  dette  er  noget  ganske  andet.  Det  er  en  helt 
anden  følelse,  der  her  råder,  end  følelsen  af,  at  dat- 
teren er  »kommet  galt  afsted«. 

6.  Anatomiske  kundskaber. 

Sådanne  kunde  ikke  findes  i nogen  nævneværdig 
grad  i oldtiden  i Norden.  Vi  finder  heller  ikke 
nogen  videre  oplysninger  i så  henseende.  Når  knog- 
lernes antal  i en  ung  sagarecension  (Fostbræbra- 
saga)  opgives  til  at  være  214  (0:  254?)1),  tæn- 
dernes til  30,  årernes  til  415  (d:  495?),  er  dette  kun 
udenlandsk  lærdomskram  (og  iøvrigt  en  enestående 
bemærkning).  Så  findes  der  — naturligvis  foruden 
sprogets  almenkendte  navne  på  legemets  ud-  og  ind- 
vendige dele  — egenlig  kun  navn  på  en  bestemt  åre; 
om  den  ofte  nævnte  Hrafn  hed  det,  at  han  årelod  en 


*)  100  = 120  (»stort  hundrede«). 


kvinde  på  den  åre,  »som  han  kaldte  f>)6tdndi  (egl. 
'den  susende’).«  Andre  navne  er  vistnok  lifæbr  (’livåre’) 
og  gjosæiSr  (egl.  ’sprojteåre’,  hvoraf  blodet  står  i en 
stråle).  Det  første  betyder  sikkert  pulsen,  og  det  sidste, 
der  kun  findes  én  gang,  vist  også.  Af  andre  anatomi- 
ske udtryk  kan  mærkes  Ufhinna  ’livhinde’  for  perito- 
neum. 

I Hauksbog  findes  et  kapitel  i et  afsnit  af  broget 
indhold  (udg.  s.  180—82),  hvori  blodet  og  dets  be- 
standdele særlig  omtales  (4  sådanne,  der  sættes  i for- 
bindelse med  de  4 elementer)  osv.  Dette  beror  alt 
på  udenlandsk  litteratur  (Beda  og  fl.) 

7.  Retsmedicin. 

1 de  gamle  love  spiller  lægevidenskaben  ikke 
nogen  synderlig  rolle.  Fra  visse  nærmere  bestemte 
pligter  var  der  — i norsk  lov  — undtagelse,  bl.  a. 
når  »man  ligger  under  ild  og  lader  sig  brænde  eller 
er  i badstue  eller  lader  sig  årelade  eller  sidder  over 
en  syg  kvinde  eller  born  eller  den  mand,  som  han 
skal  arve«.  I den  islandske  fristatslov  hedder  det: 
»Hvis  en  mand  brænder  én  eller  årelader  ham  for  at 
helbrede  ham  og  hvad  man  end  gor  for  at  helbrede 
en  anden,  hvorved  man  ønsker  at  denne  får  bod  og 
ikke  vanhelse,  så  ifalder  han,  som  vilde  læge  en  an- 
den, ingen  straf,  selv  om  den  anden  får  døden  eller 
skade  derved«.  Sammesteds  findes  følgende  bestem- 
melse om  et  af  ægtefolk,  der  bliver  sindsygt  (gæzlu- 
sott),  at  »det  da  skal  bringes  hen  til  dets  slægtninge, 
hvis  den  anden  ægtefælle  ikke  kan  bevogte  den  gale 
uden  ved  at  forøge  sit  tyende.  Hvis  ægtefællen  bliver 

rask,  således  at  vedkommende  er  uden  mén  mindst  2 år, 
så  skal  han  (eller  hun)  vende  tilbage  til  sin  ægtefælle  og 
til  (fortsættelse  af)  ægteskabet«.  Det  var  også  især  denne 
sygdom,  der  affødte  retsbestemmelser1).  Ifølge  dansk 
lov  havde  man  ret  til  at  binde  en  gal  slægtning 
(»lægge  laghæ  haft  på  ham«). 

Hvad  svenske  love  anfører  om  læger  og  lægehono- 
rarer er  ovenfor  (s.  14)  anført. 

8.  Epidemier. 

Endelig  skal  her  kortelig  omtales  de  vigtigste 
epidemier,  der  ikke  for  er  omtalte.  I de  islandske 
annaler  nævnes  flere  gange  »megen  mandedød«  (1 120, 
1 1 5 1,  1227,  1403,  1404)  eller  »megen  sygdom«,  »syg- 
domsvinter« uden  nærmere  betegnelse  (1152,  1181, 
1192,  1246,  1247,  1284,  1285,  1332,  1380,  1420  »gik 
der  megen  sygdom  over  alle  egne«,  jfr.  1306).  Lig- 
nende nævnes  for  Norges  vedkommende  (1372,  1391 
»megen  sygdom  i det  nordlige  Norge  og  mandedød«). 
Undertiden  gives  nærmere  oplysninger:  1258  varder 
»meget  mandefald  i Midfjorden  og  der  døde  henved 
500  mand«  i en  forholdsvis  kort  tid;  1309  rasede  på 
nordlandet  »den  store  dræbsot«  (=  epidemi);  den 
samme  sygdom  hærjede  andre  dele  af  landet  og  året 
efter  nævnes  4 epidemier  på  engang  i landet  (hals- 
betændelse, sting,  kopper  og  øjensygdom,  alt  med 
megen  mandedød).  Noget  lignende  anføres  ved  1292 
og  1301.  Koppesygdom  hærjede  Norge  1378  og  året 
efter  Island  (overført  derfra).  1349  kom  den  sorte  død 


J)  Herom  kan  henvisestil  P.  Winge:  Den  norske  sindssygelovgivning, 
Kristiania  1901. 

til  Norge;  herom  hedder  det  således:  »Pesten  opstod 
først  i Babylon  i Særkland,  kom  så  til  det  hellige  land 
og  lagde  Jerusalem  øde,  gik  så  over  havet  og  til  pa- 
vens land,  siden  kom  den  til  Frankrig,  Saksland,  nord 
over  havet  til  England  og  hærjede  dér  borgen  London, 
så  at  der  ikke  var  flere  tilbage  end  14.  Da  sejlede  en 
kogg  (handelsskib)  til  Bergen  og  blev  ikke  losset,  [ti] 
hele  mandskabet  døde,  men  såsnart  ladningen  kom  op 
i byen,  døde  folk  straks;  så  udbredte  pesten  sig  over 
hele  Norge,  så  at  der  ikke  levede  Vs  af  befolkningen, 
derpå  over  Shetland,  Orknøerne,  Syderøerne  og  Fær- 
øerne. Pesten  ytrede  sig  således,  at  folk  levede  3 
halvdbgn  med  stærk  sting,  så  fik  man  blodspytning 
og  dermed  gik  ånden  (sjælen).«  Også  til  Danmark 
kom  pesten  1349,  måske  Da  Norge,  og  hærjede  landet 
forfærdelig.  Det  samme  var  tilfældet  med  Sverrig. 

Pesten  kom  ikke  til  Island,  men  så  meget  fryg- 
teligere hærjede  den  landet  i 1402 — 03.  Den  kom 
med  et  skib  (vistnok  fra  Norge).  Folk  døde  inden  3 
nætter;  på  mange  gårde  døde  alle  mennesker;  på 
Skalholt  bispegård  var  der  tilbage  kun  bispen  og  to 
lægmænd  osv. 

1389  siges  »en  underlig  sygdom  at  have  hærjet  hele 
Island,  så  hæftig,  at  folk  på  gårdene  ikke  kunde  hjælpe 
sig  selv  (nemlig  fordi  de  alle  blev  syge  samtidig),  men 
der  døde  ikke  mange  deraf«.  Skulde  der  her  ikke 
være  tale  om  mæslinger? 

9.  Medicinsk  litteratur. 

Der  findes  ingen  hjemlig  medicinsk  litteratur.  Ingen 
af  de  ovenfor  nævnte  og  antydede  læger  har  efterladt 


sig  en  linje  om  deres  kure,  operationer  eller  læge- 
midler. Alt,  hvad  der  haves,  er  af  udenlandsk  (ikke- 
nordisk)  oprindelse,  og  det  er  i en  særlig  grad  knyt- 
tet til  Danmark. 

I den  første  halvdel  af  13.  årh.  levede  i Danmark 
en  mand,  som  hed  Henrik  Harpestræng;  at  han 
var  kannik  i Roskilde  og  døde  1244  er  omtrent  det 
eneste,  vi  med  vished  ved  om  ham.  Men  hans  navn 
er  blevet  beromt,  hvad  enten  de  skrifter,  der  bærer 
hans  navn,  i virkeligheden  er  af  ham  eller  ikke. 
Hovedsagelig  er  det  en  lægebog,  der  går  under 
hans  navn  (udg.  af  Molbech  1826  og  M.  Kristensen 
1908  f.)1);  den  består  af  to  såkaldte  »urtebøger«.  Den 
findes  i to  håndskrifter,  hvoraf  det  ældste  (fra  o.  1300) 
og  bedste  findes  i Stockholms  bibliotek.  Deri  findes 
forskellige  planter  opregnede  og  hvad  de  kan  bruges 
til  som  lægemidler;  deri  findes  også  nogle  kapitler 
om  åreladning  og  kopsætning  m.  m.  Ordningen  er 
her  usystematisk  og  er  »i  alt  væsenligt«  den  op- 
rindelige. Det  andet  håndskrift  findes  i det  kgl.  biblio- 
tek i København;  her  findes  omtrent  samme  stof, 
men  planterne  er  her  ordnede  alfabetisk.  I dette 
håndskrift  findes  tillige  en  »stenbog«  (om  stene  med 
underfuld  eller  helbredende  kraft)  samt  en  »kogebog«, 
som  man  også  plejer  at  tillægge  Harpestræng.  Alt 
det  væsenlige  i urtebøgerne  beror  imidlertid  på  uden- 
landske kilder,  nemlig  på  et  latinsk  digt  af  Macer: 
De  virtutibus  (el.  viribus)  herbarum,  et  i middelalderen 
beromt  værk,  og  Constantinus  Africanus:  De  gradibus 

J)  Jfr.  M.  Kristensen:  Harpestrængs  urtebøger  1 Letterst.  tidsskr. 

Fig.  3.  Håndskrift  af  Harpestræng  i København.  Vi 


simplicium  (dette  værk  dog  kun  i uddrag).  Et  eks- 
empel oplyser  skriftets  art:  »Fennikel  . . drikker  man 
fennikel  og  vin  sammen(blandet),  det  duer  mod  al 

edder.  Fennikelrod  knust  og  saften  blandet  med  hon- 
ning, det  helbreder  Ojnene  for  al  skimmel,  når  de 
smOres  ofte  dermed.  Tager  man  det  friske  frø  og 
knuser  det  og  torrer  det  i solen,  så  er  den  saft,  som 
kommer  deraf,  god  mod  alslags  sygdom  i Ojnene. 
Fennikelsaft  dræber  orm  i orene.  Fennikelrod,  kogt  i 
bygsåd,  hjælper  mod  sygdom  i nyrerne.  Drikker  man 
fennikelsaft  og  vin,  hjælper  det  mod  lemmer  svulne 
af  vattersot,  ligeledes  mod  edderbid  og  lungesot  og 
sygdom  i leveren,  og  giver  en  moder,  der  giver  sit 
barn  die,  megen  mælk.  Hugorme,  når  de  ældes,  æder 
de  fennikel  og  bliver  unge;  derfor  hjælper  det  (også) 
meget  gamle  mænd.« 

Dette  Harpestrængs  skrift  vandt  megen  udbredelse 
i Norden.  Det  kom  til  Sverrig  og  Norge.  Her  blev 
det  oversat  på  norsk,  og  der  haves  rester  af  et  meget 
gammelt  håndskrift.  Det  håndskrift,  hvorefter  over- 
sættelsen er  foretaget,  har  været  nærbeslægtet  med 
det  københavnske.  Og  det  er  denne,  der  igen  ligger 
til  grund  for  tre  islandske  bearbejdelser,  der  alle 
findes  (delvis  brudstykkevis)  i den  Arnamagnæanske 
samling.  Men  her  findes  flere  andre  ting  sammen- 
blandede med  de  Harpestrængske  artikler,  hvoraf  en- 
del  går  tilbage  til  eller  er  nærbeslægtet  med  den 
nedenfor  omtalte  danske  lægebog.  Et  af  disse  hånd- 
skrifter, AM  434a,  120,  er  udgivet  af  dr.  Kr.  Kålund 
(1907);  det  er  i et  meget  lille  format  og  indeholder 
meget  af  rent  overtroisk  art,  trylleformularer,  signe- 
formularer  og  lign.  (med  de  i disse  sædvanlige  ufor- 
ståelige stavelser,  med  runetegn  osv.).  Det  var  den- 

slags  småbøger,  man  senere  på  Island  kaldte  »kæl- 
lingebøger«  og  nærede  dyb  foragt  for. 

Fig.  4.  Isl.  lægebog.  Udg.  af  Kålund.  1/i 


Disse  skrifter  indeholder  adskilligt  af  interesse  med 
hensyn  til  sproglige  og  medicinske  udtryk. 

Så  er  der  det  nævnte  danske  skrift,  en  lægebog 

(i  den  Arnamagnæanske  samling,  udg.  af  V.  Såby 
1885),  i et  håndskrift  fra  14.  årh.  Den  er  »i  hoved- 
sagen en  samling  af  forskellige  naturlige  eller  over- 
troiske midler  mod  allehånde  sygdomme  eller  syge- 
lige tilfælde  hos  mennesket«.  Sygdommene,  mod  hvilke 
midlerne  omtales,  er  delvis  ordnede  efter  legemets 
dele,  men  der  hersker  megen  uorden,  især  i bogens 
sidste  halvdel.  »Vi  har  i denne  lægebog,  siger  ud- 
giveren, en  god  prøve  på  den  såkaldte  munkemedicin 
med  dens  rå  empirisme,  dens  uvidenhed  og  overtro.« 
De  midler,  der  nævnes,  er  ofte  latterlige,  ja,  hår- 
rejsende. Et  par  eksempler.  Først  et  ret  uskyldigt: 
»Om  det  værker  i din  lyske,  tag  gemullam  og  bland 
det  med  honning  og  peber  og  drik  det,  eller  med 
saften  af  verbena  og  drik  det.  Item  tag  ’klofløg’  (hvid- 
løg) og  kog  den,  eller  solsekvierod,  knus  den  og  drik 
den  med  vin.  Certum  est.«  Et  andet:  »Ad  eos,  qui 
non  continent  urinam.  Om  du  ikke  kan  holde  dit 
vand,  tag  'barken’  (hinden)  af  lilium  og  kog  den  i 
mulsa  og  gor  deraf  plaster  og  bind  ved  din  lyske.« 
Et  tredje  af  grellere  art:  »Item  tag  en  kylling  og 
kom  den  i en  kasse  og  giv  den  altid  ederam  (ved- 
bend) at  æde,  og  efter  9 dage  sæt  den  op  på  et  kar, 
og  det  kar  skal  være  'hvælvet’  på  jorden,  og  i bunden 
deraf  skal  du  bore  (et  hul)  med  et  bor,  og  bunden 
skal  vende  opad,  og  der  skal  kyllingen  være  bunden 
9 dage,  og  ikke  skal  du  give  den  andet  at  æde  end 
hederam  og  ikke  drikke  andet  end  vin,  og  så  skal 
du  sætte  et  bredt  bækken  under  karret,  og  alt  det, 
som  kyllingen  har  ’mighet’  på  karbunden,  det  skal 
alt  løbe  ned  i bækkenet;  derefter  skal  du  slippe  kyl- 


lingen  løs  og  blande  det,  som  den  har  ’mighet’,  med 
vin  og  giv  den  at  drikke,  som  har  sten  i sig,  så  bliver 
han  rask.«  Overfor  alt  sligt  står  man  egenlig  ufor- 
stående; hvorledes  har  man  kunnet  hitte  på  alt  dette 
vås?  I de  islandske  lægebøger  findes  nok  af  lignende 
midler  og  kure.  Dette  skrifts  kilder  er  vistnok  latin- 
ske, eller  det  går  indirekte  tilbage  til  sådanne.  1 et 
skrift,  der  kaldes  Speculum  medicorum,  findes  endel 
paralleler. 

Disse  »lægevidenskabelige«  skrifter  var  naturligvis 
af  selvsamme  art  som  det  øvrige  Evropas.  Med  sine 
hojst  mærkelige  råd  og  med  de  mange  lægemidler, 
som  slet  ikke  var  til  at  få  i Norden  og  mindst  af 
alt  kunde  anskaffes  af  det  menige  folk,  kunde  mange 
af  de  anviste  kure  slet  ikke  komme  til  anvendelse. 
Desto  lettere  og  billigere  var  adgangen  til  anvendelse 
af  signeformularer,  forvanskede  brokker  af  oprindelig 
latinske  vers  og  formularer  (»abracadabra«),  fadervor 
og  lign.  på  latin;  alt  sådant  fik  da  også  rigelig  indpas 
hos  almuen  og  har  levet  der  i århundreder,  ja,  er 
vist  ikke  allevegne  helt  uddødt  endnu  — for  ikke  at 
tale  om  en  hel  del  husråd,  der  i flere  tilfælde  dog 
kan  hvile  på  en  vis  erfaring  og  fornuft. 

